tripathysagar/odia_wiki huggingface dataset:
କାମରାନ ଅକମଲ  (ଉର୍ଦ୍ଦୁ: ; ଜନ୍ମ 13 ଜାନୁଆରୀ 1982) ଜଣେ ପାକିସ୍ଥାନୀ କ୍ରିକେଟ ଖେଳାଳୀ ଅଟନ୍ତି, ଯିଏ ପାକିସ୍ଥାନ ପାଇଁ ଟେଷ୍ଟ କ୍ରିକେଟ, ଏକ ଦିବସିୟ ଅନ୍ତଃ ରାଷ୍ଟ୍ରୀୟ କ୍ରିକେଟ ଏବଂ 20-20 କ୍ରିକେଟରେ ବିକେଟ କିପର ଓ ବ୍ୟାଟ୍ସମ୍ୟାନ ରୂପେ ଖେଳନ୍ତି  । ସେ ନଭେମ୍ବର 2002 ମସିହାରେ ଅନ୍ତଃ ରାଷ୍ଟ୍ରୀୟ କ୍ୟାରିଅରର ଆରମ୍ଭ ଏକ ଟେଷ୍ଟ କ୍ରିକେଟ ସହିତ କରିଥିଲେ, ସେଥିରେ ସେ ପାକିସ୍ତାନ ହରାରେ ସ୍ପୋଡ୍ସ କ୍ଳବରେ ମ୍ୟାଚ ଜିତିଥିଲେ । ସେ 53ଟି ଟେଷ୍ଟ ମ୍ୟାଚରେ 2648 ରନ ବନେଇଥିଲେ, ଏହା ସହିତ 137 ମ୍ୟାଚରେ ପାଞ୍ଚ ଶତକ ସାହାଯ୍ୟରେ 2924 ରନ ବନେଇଥିଲେ । 20 ରେ ସେ 704 ରନ ବନେଇଥିଲେ । ୱିକେଟ କିପର ରୂପେ ସେ କ୍ରମଶଃ ଟେଷ୍ଟ, ଓଡ଼ିଆଇ ଏବଂ ଟି20ଆଇରେ 206, 169 ଓ 52 ବ୍ୟାଟ୍ସମ୍ୟାନଙ୍କୁ ବରଖାସ୍ତ କରିଦେଇଛନ୍ତି । ଜୀବନୀ ପାକିସ୍ତାନ କ୍ରିକେଟ ଟିମର ଏହି ବିକେଟ କିପର ଏବଂ ବ୍ୟାଟ୍ସମ୍ୟାନ କାମରାନ ଅକମଲଙ୍କ ଜନ୍ମ 23 ଜାନୁଆରୀ 1982 ମସିହାରେ ଲାହୋର, ପଞ୍ଜାବ  (ପାକିସ୍ତାନ)ରେ ହୋଇଥିଲା  । ସେ ନିଜ କ୍ରିକେଟ କ୍ୟାରିଅରର ଆରମ୍ଭ 2002 ମସିହାରେ କରିଥିଲେ । ଅକମଲଙ୍କ ଭାଈ  "ଉମର ଅକମଲ"  ଓ  "ଅନ୍ଦନ ଅକମଲ"  ମଧ୍ୟ କ୍ରିକେଟ ଖେଳାଳୀ ଅଟନ୍ତି, ତା 'ସହିତ ବାବର ଆଜମ ଏବଂ ସଫୀର ଆଜମ ମଧ୍ୟ କ୍ରିକେଟର ଅଟନ୍ତି । ସେ 2006 ମସିହାରେ ଆଇଜାଙ୍କୁ ବିବାହ କରିଥିଲେ । ସେ ନିଜ ସ୍ତ୍ରୀ, ଝିଅ  (ଲାଇବା) ଓ ପୁଅ  (ଆୟାନ)ଙ୍କ ସହିତ ରହନ୍ତି  । ସେ ବିକୋନ ହାଉସ ସିଷ୍ଟମ, ଗାର୍ଡେନ ଟାଉନ, ଲାହୋରରେ ନିଜ ସ୍ନାତକ ଶିକ୍ଷା ଶେଷ କରିଥିଲେ ।. କ୍ରିକେଟ କ୍ୟାରିଅର ଘରୋଇ କ୍ରିକେଟ କ୍ୟାରିଅର କ୍ରିକେଟର କାମରାନ ଅକମଲ ନିଜର ଘରୋଇ କ୍ରିକେଟ ମ୍ୟାଚ ଲାହୋର ଲାୟନ୍ସ ପାଇଁ ଖେଳିଥିଲେ ତା 'ସହିତ ଇଣ୍ଡିଆନ ପ୍ରିମିଅର ଲିଗ  (ଆଇପିଏଲ)ରେ 2008 ମସିହାର ସିଜିନରେ ରାଜସ୍ଥାନ ରୟାଲ ପାଇଁ ଖେଳିଥିଲେ  । ଅନ୍ତଃ ରାଷ୍ଟ୍ରୀୟ କ୍ରିକେଟ କ୍ୟାରିଅର କାମରାନ ଅକମଲ ନିଜର କ୍ରିକେଟ କ୍ୟାରିଅରର ଆରମ୍ଭ 9 ନଭେମ୍ବର 2002 ମସିହାରେ ହରାରେର କ୍ରିକେଟ ଗ୍ରାଉଣ୍ଡରେ ଜିମ୍ବାୱେ କ୍ରିକେଟ ଟିମ ବିରୁଦ୍ଧରେ ଟେଷ୍ଟ କ୍ରିକେଟ ମ୍ୟାଚ ଖେଳିଥିଲେ ଏବଂ ସେହି ଟେଷ୍ଟ ମ୍ୟାଚରେ ପାକିସ୍ତାନ କ୍ରିକେଟ ଟିମକୁ ଜିତାଇଥିଲେ । ସେ ନିଜ ଅନ୍ତିମ ଟେଷ୍ଟ ମ୍ୟାଚ 2010 ମସିହାରେ ଇଂଲଣ୍ଡ କ୍ରିକେଟ ଟିମ ବିରୁଦ୍ଧରେ ଖେଳିଥିଲେ । ଏହାପରେ ଅକମଲ ନିଜର ଏକ ଦିବସିୟ ଅନ୍ତଃ ରାଷ୍ଟ୍ରୀୟ କ୍ରିକେଟ କ୍ୟାରିଅରର ଆରମ୍ଭ 23 ନଭେମ୍ବର 2002 ମସିହାରେ ଜିମ୍ବାୱେ କ୍ରିକେଟ ଟିମ ବିରୁଦ୍ଧରେ କରିଥିଲେ । ସେ ନିଜ ୱାନଡେ କ୍ରିକେଟରେ ଏପ୍ରିଲ 2017 ପର୍ଯ୍ୟନ୍ତ 157ଟି ମ୍ୟାଚରେ 3236 ରନ ବନେଇ ସାରିଛନ୍ତି, ଯେଉଁଥିରେ 5 ଶତକ ମଧ୍ୟ ସାମିଲ ରହିଛି । ସେ ପାକିସ୍ଥାନର ସବୁଠାରୁ ଭଲ ୱିକେଟ କିପର ରୂପେ ଜଣାଯା 'ନ୍ତି । ଅକମଲ ନିଜ 20-20 ଅନ୍ତଃ ରାଷ୍ଟ୍ରୀୟ କ୍ରିକେଟ କ୍ୟାରିଅରର ଆରମ୍ଭ 28 ଅଗଷ୍ଟ 2006 ମସିହାରେ ଇଂଲଣ୍ଡ କ୍ରିକେଟ ଟିମ ବିରୁଦ୍ଧରେ କରିଥିଲେ । ଅଗଷ୍ଟ 2012 ମସିହାରେ, ଅଷ୍ଟ୍ରେଲିଆ ବିରୁଦ୍ଧରେ ତିନି ଏକଦିବସିୟ   ଶୃଙ୍ଖଳା ପାଇଁ ଅକମଲଙ୍କୁ ପୁନର୍ବାର ଡ଼କାଯାଇଥିଲା ।
ପ୍ରୋଜେସ୍ଟିରନ ଯୋନୀପଥ ମୁଦ୍ରିକା  (ଇଂରାଜୀ ଭାଷାରେ , ଅନ୍ୟ ନାମ ପ୍ରୋଜେସ୍ଟିରନ-କେବଳ ଯୋନୀପଥ ମୁଦ୍ରିକା) ଏକ ପ୍ରକାର ଯୋନୀପଥ ମୁଦ୍ରିକା   ଯାହା ଶିଶୁର ସ୍ତନ୍ୟପାନ ଅବଧିରେ ମାତାର ଜନ୍ମ ନିରୋଧ ନିମନ୍ତେ ବ୍ୟବ‌ହାର କରାଯାଏ  । ପ୍ରସବ ପରେ ଏକ ମାସଠାରୁ ଆରମ୍ଭ କରାଯାଇ ଏକ ବର୍ଷ ପର୍ଯ୍ୟନ୍ତ ଏହା ବ୍ୟବ‌ହାର କରାଯାଏ । ଏକ ଶତ ମହିଳାଙ୍କ ମଧ୍ୟରୁ ୧.୫ ଜଣଙ୍କ ମଧ୍ୟରେ ଏହା କାର୍ଯ୍ୟକ୍ଷମ ହୋଇନପାରେ । ଗୋଟିଏ ମୁଦ୍ରିକା ଯୋନୀପଥରେ   ୩ମାସ ପର୍ଯ୍ୟନ୍ତ ରଖାଯାଏ । ମହିଳାମାନେ ନିଜେ ଏହାକୁ ଯୋନୀପଥରେ ରଖିପାରିବେ ଓ ବାହାରକରିପାରିବେ । ଏହାର ପାର୍ଶ୍ୱ ପ୍ରତିକ୍ରିୟାରେ ଯୋନୀପଥ ସ୍ରାବ   ଓ ପରିସ୍ରା କଲାବେଳେ   ଯନ୍ତ୍ରଣା ହୋଇପାରେ । ଏହାଦ୍ୱାରା କୌଣସି ସାଂଘାତିକ ପ୍ରତିକ୍ରିୟା ହେବା ଜଣାଯାଇନାହିଁ । ଏହାର ବ୍ୟବ‌ହାର ଅବଧିରେ ଋତୁସ୍ରାବ ପ୍ରାୟ ଆରମ୍ଭ ହୁଏନାହିଁ । ଏହାର ବ୍ୟବ‌ହାର ଅବଧିରେ ସ୍ତନ୍ୟଦୁଗ୍ଧ ତିଆରିରେ କୌଣସି ସମସ୍ୟା ହେଉନଥିବାରୁ ନିର୍ଦ୍ଦିଷ୍ଟ ଭାବରେ ଏହି କାରଣରୁ ଏହା ତିଆରି ହୋଇଛି । ଏହାଦ୍ୱାରା ପ୍ରୋଜେସ୍ଟିରନ   ହରମୋନ ଧୀରେ ନିର୍ଗତ ହେବାରୁ କାର୍ଯ୍ୟକ୍ଷମ ହୁଏ । ସନ ୧୯୯୮ରୁ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରୋଜେସ୍ଟିରନ ଯୋନୀପଥ ମୁଦ୍ରିକା ସ୍ୱୀକୃତ ହୋଇଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହା ଦକ୍ଷିଣ ଓ ମଧ୍ୟ ଆମେରିକା   ଆଦି ଦେଶମାନଙ୍କରେ ମିଳୁଛି । ସନ ୨୦୧୬ ସୁଦ୍ଧା ଏହା ଯୁକ୍ତରାଷ୍ଟ୍ର ଆମେରିକାରେ ମିଳିନାହିଁ । ଏହା ପୋପୁଲେସନ କାଉନସିଲଦ୍ୱାରା   ପ୍ରସ୍ତୁତ ହୋଇ ପ୍ରୋଜେରିଙ୍ଗ ନାମରେ ବିକ୍ରୟ ହେଉଛି ।
ପାନକୋଷ୍ଟ ଅର୍ବୁଦ  (ଟ୍ୟୁମର) ଏକ ପ୍ରକାର କର୍କଟ ଯାହା ଫୁସଫୁସର ଉପର ଭାଗରେ ଆରମ୍ଭ ହୁଏ  ଏହା ସାଧାରଣତଃ ନିକଟବର୍ତ୍ତୀ ପଞ୍ଜରା ହାଡ଼ ତ‌ଥା ମେରୁଅସ୍ଥିର ତନ୍ତୁମାନଙ୍କୁ ବ୍ୟାପିଯାଏ  ପ୍ରଭାବିତ ସ୍ଥାନର ଲକ୍ଷଣ ମଧ୍ୟରେ କାନ୍ଧ ଯନ୍ତ୍ରଣା, ବାହୁରେ କାଲୁଆ ଅନୁଭବ, ବଡ଼ ଆଖି ପୁତ୍ତଳି, ନିମ୍ନ‌ଗାମୀ ଆଖିପତା ଏବଂ ହାତର ମାଂସପେଶୀ ଗୁଡ଼ିକ ସଙ୍କୁଚିତ ହୋଇପାରେ  ପରବର୍ତ୍ତୀ ସମୟରେ ଅଣନିଶ୍ୱାସ ହୋଇପାରେ। ପ୍ରାୟ ୯୫%ରୁ ଅଧିକ ପାନକୋଷ୍ଟ ଅର୍ବୁଦ ହେଉଛି ଅଣ-କ୍ଷୁଦ୍ର ଜୀବକୋଷ ଫୁସଫୁସ କର୍କଟ ଓ ଅବଶିଷ୍ଟାଂଶଗୁଡିକ କ୍ଷୁଦ୍ର ଜୀବକୋଷ ଫୁସଫୁସ କର୍କଟ  ଅସାଧାରଣ ଭାବରେ ଥାଇରଏଡ କର୍କଟ, ଲିମ୍ଫୋମା କିମ୍ବା ମେଟଆଷ୍ଟାସିସ ଯୋଗୁ ଏହି ରୋଗ ହୋଇପାରେ। ଫୁସଫୁସର ଉପର ଭାଗରେ ପୁଞ୍ଜିତ ପୂଜ  (ଆବସେସ) ଥିଲେ ସମାନ ଲକ୍ଷଣ ଦେଖାଯାଇପାରେ । ପାର୍ଶ୍ୱବର୍ତ୍ତୀ ସ୍ଥାନ ଉପରେ ଏହି କର୍କଟ ଚାପ ପ୍ରୟୋଗ କରେ ବା ମାଡ଼ିଯାଏ । ଡାକ୍ତରୀ ଇମେଜିଙ୍ଗ ଓ ତନ୍ତୁ ବାୟୋପ୍ସି କରି ରୋଗ ନିର୍ଣ୍ଣୟ କରାଯାଏ । ଏହି ରୋଗର ଚିକିତ୍ସାରେ ସାଧାରଣତଃ କେମୋଥେରାପି, ବିକିରଣ ଚିକିତ୍ସା ଓ ଅସ୍ତ୍ରୋପଚାର କରାଯାଏ  ସମସ୍ତ ଫୁସଫୁସ କର୍କଟ ରୋଗର ପ୍ରାୟ ୪% ଏହି ପାନକୋଷ୍ଟ ଅର୍ବୁଦ ଯୋଗୁ ହୁଏ । ସର୍ବ ପ୍ରଥମେ ୧୮୩୮ ମସିହାରେ ଏଡ‌ୱାର୍ଡ଼ ହାରେ ଏହି ରୋଗ ବିଷୟ ବର୍ଣ୍ଣନା କରିଥିଲେ କିନ୍ତୁ ହେନେରୀ ପାନ‌କୋଷ୍ଟ ନାମକ ଜଣେ ଆମେରିକୀୟ ବିକିରଣ ଚିକିତ୍ସକଙ୍କ ନାମାନୁସାରେ ଏହାର ନାମକରଣ ହୋଇଛି ଯିଏ ୧୯୨୪ ମସିହାରେ ଏହାର ବର୍ଣ୍ଣନା କରିଥିଲେ ।
ଅଗ୍ରୋହ ଧାମ   :           ଭାରତୀୟ ରାଜ୍ୟ ହରିୟଣାର ଅଗ୍ରୋହ ଠାରେଥିବା ଏକ ଆଧୁନିକ ମନ୍ଦିର ପରିସର । ଏହାର ନିର୍ମାଣ 1976 ମସିହାରେ ଆରମ୍ଭ ହେଇ 1984 ମସିହାରେ ପୂର୍ଣ ହେଇଥିଲା । ଏହି ଧାମର ମୁଖ୍ୟ ମନ୍ଦିର ହିନ୍ଦୁ ଦେବୀ ମହାଲକ୍ଷ୍ମୀଙ୍କ ପାଇଁ ସମର୍ପିତ । ଇତିହାସ ସର୍ବଭାରତୀୟ ଅଗ୍ରୱାଲ ସମିତି ତରଫରୁ ମନ୍ଦିର ନିର୍ମାଣ ପାଇଁ 1976 ମସିହାରେ ନିଷ୍ପତ୍ତି ନିଆଯାଇଥିଲା । ଏଥିପାଇଁ ଏକ ଟ୍ରଷ୍ଟ ସ୍ଥାପନ ହେଇ ଭକ୍ତଙ୍କଦ୍ୱାରା ଦାନ କରାଯାଇଥିବା ଜମିରେ ନିର୍ମାଣ କରାଯାଇଥିଲା । ଏହା 1984/85 ମସିହାରେ ପୂର୍ଣ ହେଇଥିଲା । ବର୍ଣ୍ଣନା ମୁଖ୍ୟ ମନ୍ଦିର 3 ଭାଗରେ ବିଭକ୍ତ । କେନ୍ଦ୍ର ଭାଗ ଦେବୀ ମହାଲକ୍ଷ୍ମୀ , ପଶ୍ଚିମ ଅଂଶ ଦେବୀ ସରସ୍ୱତୀ ଓ ପୂର୍ବ ଅଂଶ ମହାରାଜ ଅଗ୍ରସେନଙ୍କ ପାଇଁ ଉତଶରଗୀତ । ମନ୍ଦିର ପରିସର ଭିତରେ ଶକ୍ତି ସରୋବର ନାମକ ଏକ ବୃହତ ସରୋବର ଖନନ କରାଯାଇଛି । 1988 ମସିହାରେ ଏହାକୁ ଭାରତର 41ଟି ମୁଖ୍ୟ ନଦୀରୁ ଜଳ ଆଣି ଭର୍ତି କରାଯାଇଥିଲା । ଏହାର ଉତ୍ତର ପଶ୍ଚିମ ଅଂଶରେ ସମୁଦ୍ର ମନ୍ଥନର ଦୃଶ୍ୟ ରହି ଏକ ଚଟ୍ଟନ ନିର୍ମିତ । ଏହା ନିକଟରେ ଏକ ପ୍ରକୃତିକ ଚିକିସ୍ଥା କେନ୍ଦ୍ର ରହିଛି । ଏଠାରେ ଯୋଗ ସହାୟତାରେ ଚିକିସ୍ଥା କରାଯାଇଥାଏ । ମନ୍ଦିର ନିକଟରେ କ ପାର୍କ ଓ ବୋଟିଙ୍ଗ କ୍ଲବ ମଧ୍ୟ ନିର୍ମିତ ହେଇଛି । . ଅଗ୍ରୋହ ବିକାଶ ଟ୍ରଷ୍ଟ ମନ୍ଦିରର ବିକାଶ ଓ ପରିଚାଳନା  "ଅଗ୍ରୋହ ବିକାଶ ଟ୍ରଷ୍ଟ"  କରିଥାଏ । . ଯାତ୍ରା ପ୍ରତି ବର୍ଷ ଶରଦ ପୁର୍ଣିମା ସମୟରେ ଏଠାରେ ଅଗ୍ରୋହ କୁମ୍ଭ ମେଳାର ଆୟୋଜନ କରାଯାଇଥାଏ ।
ଶଙ୍ଖପୁଷ୍ପୀ ଏକ କ୍ଷୁଦ୍ର ଲତା ଜାତୀୟ ଉଦ୍ଭିଦ ଯାହା ମାଟିରେ ମାଡିଥାଏ । ଧଳା, ନାଲି ଓ ନୀଳ ଭେଦରେ ଫୁଲର ରଙ୍ଗକୁ ନେଇ ଏହା ତିନିପ୍ରକାରର । ଏହାର ଫୁଲ ଅର୍ଧ ଶଙ୍ଖ ପରି ଦିଶୁଥିବାରୁ ଏହାକୁ ଶଙ୍ଖପୁଷ୍ପୀ କୁହାଯାଏ । ଏହାର ପତ୍ରଗୁଡିକ ଅତି ଛୋଟ ଛୋଟ ହୋଇଥାଏ। କେହି କେହି ମଦନମସ୍ତକ ଗଛକୁ ଶଙ୍ଖପୁଷ୍ପୀ ବୋଲି କହିଥାନ୍ତି, କିନ୍ତୁ ପ୍ରକୃତରେ ଏ ଦୁଇଟି ଭିନ୍ନ ଭିନ୍ନ । ଭାରତୀୟ ପ୍ରାଦେଶିକ ଭାଷା ନାମାବଳୀ ଶାସ୍ତ୍ରୋକ୍ତ ଗୁଣ ଏହା ତିକ୍ତ କଟୁମିଶ୍ରିତ ରସ, ଉଷ୍ଣବୀର୍ଯ୍ୟ, ବଳକର, କାନ୍ତି ବୃଦ୍ଧି କାରକ, ମେଧା, ସ୍ମୃତିଶକ୍ତି, ଅଗ୍ନି ବୃଦ୍ଧି କାରକ, ସ୍ୱର ପରିସ୍କାରକ, ଶୁକ୍ରବର୍ଧକ, ଗର୍ଭୋଦୟକାରୀ, ମସ୍ତିସ୍କ ସ୍ଥିରତା ଦାୟକ, ତ୍ରିଦୋଷ ବିନାଶକ, ରକ୍ତ, କୃମି, ମାନସିକ ବିକାର ଓ ଅମଙ୍ଗଳ ନାଶକ ଅଟେ । ବ୍ୟବହାର ଏହାର ସର୍ବାଙ୍ଗ ଔଷଧି ରୂପେ ବ୍ୟବହାର କରାଯାଏ । ସ୍ମରଣଶକ୍ତି ବୃଦ୍ଧି, ପାଗଳାମି, ଭଗନ୍ଦର, ପ୍ରହେମ, କୁଷ୍ଠ, ବସନ୍ତ, ବନ୍ଧ୍ୟାଦୋଷ, ଅନିୟମିତ ଋତୁ ଓ ପ୍ରଦର, ଶୁକ୍ରଦୋଷ ଆଦିରେ ଏହାର ବହୁଳ ବ୍ୟବହାର କରାଯାଏ। ଏହାକୁ ବ୍ରାହ୍ମୀ ସହିତ ମିଶାଇ ସେବନ କଲେ ସ୍ମରଣ ଶକ୍ତି ବୃଦ୍ଧିପାଏ । ଏହା ମଙ୍ଗଳକାରକ ବୋଲି ସାଧାରଣ ମାନ୍ୟତା ପ୍ରଚଳିତ।
ମନୋରଞ୍ଜନ ସେଠୀ  (ଜନ୍ମ: ୨ ଅପ୍ରେଲ ୧୯୬୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଡ଼ସାହି ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମନୋରଞ୍ଜନ ସେଠୀ ୧୯୬୭ ମସିହାର ଅପ୍ରେଲ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କୃଷ୍ଣ ଚନ୍ଦ୍ର ସେଠୀ ଓ ପତ୍ନୀଙ୍କ ନାମ ମୀନତି ସେଠୀ। ରାଜନୈତିକ ଜୀବନ ମନୋରଞ୍ଜନ ସେଠୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି ।
ଆଟ୍ରୋପିନ ଔଷଧ କୀଟନାଶକ ଓ ସ୍ନାୟୁ ଏଜେଣ୍ଟମାନଙ୍କର ବିଷାକ୍ରିୟା ନିମନ୍ତେ, ଧୀର ହୃଦଗତି ହେଉଥିଲେ ଓ ଅପରେଶନ ସମୟରେ ଲାଳ ନ ବୋହିବା ନିମନ୍ତେ ବ୍ୟବ‌ହାର କରାଯାଏ । ଏହା ଶୀରାରେ ବା ମାଂସପେଶୀରେ ଦିଆଯାଏ । ୟୁଭିଆଇଟିସ ଓ ଆମ୍ବ୍ଲିଓପିଆ ଇତ୍ୟାଦି ଚକ୍ଷୁ ରୋଗ ଚିକିତ୍ସା ନିମନ୍ତେ ଡ୍ରପ/ଟୋପା ଆକାରରେ ଦିଆଯାଏ ।ଶୀରାମାଧ୍ୟମ ଇଞ୍ଜେକସନ ଏକ ମିନିଟ ମଧ୍ୟରେ କାମ ଆରମ୍ଭ କରେ ଓ ଅଧ ଘଣ୍ଟା ପର୍ଯ୍ୟନ୍ତ କାମ କରେ । ବିଷାକ୍ତ‌ତା ନିମନ୍ତେ ବ‌ହୁତ ଅଧିକ ମାତ୍ରା ଦରକାର ହୁଏ । ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟା: ଶୁଖିଲା ପାଟି, ବଡ଼ ଆଖିପୁଅ, ପରିସ୍ରା ଅବରୋଧ, କୋଷ୍ଠ କାଠିନ୍ୟ ଓ ଦୃତ ହୃତ୍‌ସ୍ପନ୍ଦନ ହାର । ଗ୍ଲକୋମା ରୋଗୀଙ୍କୁ ଏହି ଔଷଧ ଦେବା ନିଷେଧ । ଗର୍ଭାବସ୍ଥାରେ ଏହା ବ୍ୟବ‌ହାର କଲେ ଜନ୍ମଗତ ତୃଟି ହୁଏ, ଏହାର ପ୍ରମାଣ ନାହିଁ ବା ଏହା ଉପରେ ଅନୁଶୀଳନ ହୋଇନାହିଁ । ସ୍ତନ୍ୟପାନ ସମୟରେ ଏହା ବିପଦମୁକ୍ତ ହେବା ସମ୍ଭାବନା ଅଛି । ଏହା ଏକା ଆଣ୍ଟିକଲିନର୍ଜିକ (ଆଣ୍ଟିମସ୍କାରିନିକ) ଔଷଧ ଯାହା ପାରାସିମ୍ପାଥେଟିକ ସ୍ନାୟୁ ମଣ୍ଡଳକୁ ବାଧା ଦିଏ  । ସୋଲାନେସି ଉଦ୍ଭିଦ ପରିବାରର ଅନେକ ବୃକ୍ଷରେ ଯେପରିକି ଆଟ୍ରପା ବେଲାଡୋନା, ଡାଟୁରା ସ୍ଟ୍ରମୋନିଅମ ଓ ମଣ୍ଡ୍ରେକ  (ପ୍ଲାଣ୍ଟ)ମାନଙ୍କରେ ଆଟ୍ରୋପିନ ସ୍ୱାଭାବିକ ଭାବରେ ଥାଏ  । ସନ ୧୮୩୩ରେ ଏହା ପ୍ରଥମେ ପୃଥକୀକରଣ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏକ ମିଲିଗ୍ରାମ ଭାଏଲର ହୋଲସେଲ ଦାମ 0.0୬ରୁ 0.୪୪ ଆମେରିକୀୟ ଡଲାର ।
ଅନାମ କବିତା ଆନ୍ଦୋଳନ  (୧୯୬୯-୧୯୯୫) ଓଡ଼ିଆ ଭାଷାରେ ଏକ କବିତା ଲିଖନ ଧାରା  । ଏହା ୧୯୬୯ ମସିହାରେ ଓଡ଼ିଶାରେ ଆରମ୍ଭ ହୋଇଥିଲା । ଭାରତରେ ଜରୁରୀକାଳୀନ ପରିସ୍ଥିତି ଲାଗୁ ହେବା ପୂର୍ବରୁ କବିମାନେ କବିତାର ଶୀର୍ଷକ ନଦେଇ, ସରକାର ଓ ବ୍ୟବସ୍ଥା ବିରୋଧରେ ଏହିପରି କବିତାମାନ ଲେଖୁଥିଲେ । କବିତାରେ କବିଙ୍କ ନାମ ନଥିବାରୁ ଏହା ଅନାମ କବିତା ନାମରେ ପ୍ରଚଳିତ ହୋଇଥିଲା । ସରକାରଙ୍କ ଭୁଲ ବାବଦରେ ସାଧାରଣ ଜନତାଙ୍କୁ ଅବଗତ କରାଇବା ଏହାର ଲକ୍ଷ୍ୟ ଥିଲା । ପୁରୀର କବି କୁମାର ମହାନ୍ତି ଏହି ଅନାମ କବିତା ଆନ୍ଦୋଳନର ମୁଖ୍ୟ ପୁରୋଧା ଥିଲେ । ଇତିହାସ ଅନାମ କବିତା ଆନ୍ଦୋଳନ ୧୯୬୯ ମସିହା ଜାନୁଆରୀ ମାସ ୨୨ ତାରିଖ ଶ୍ରୀପଞ୍ଚମୀ ଦିନ ଆରମ୍ଭ ହୋଇଥିଲା । କୁମାର ମହାନ୍ତି ଏହି ଆନ୍ଦୋଳନର ସୂତ୍ରଧର ଥିଲେ । ତାଙ୍କ ପ୍ରକୃତ ନାମ ଥିଲା କୃଷ୍ଣଚନ୍ଦ୍ର ମହାନ୍ତି ଓ ସେ ପୁରୀ ଦଈତାପଡ଼ା ସାହିର ଲୋକ ଥିଲେ । ଶ୍ରୀପଞ୍ଚମୀ ଦିନ କୁମାର ମହାନ୍ତି ଓ ତାଙ୍କର ଅନ୍ୟ ଚାରିଜଣ ବନ୍ଧୁ ପୁରୀର ସ୍ୱର୍ଗଦ୍ୱାରଠାରେ ଅନାମ ଗୋଷ୍ଠୀ ଆରମ୍ଭ କରିଥିଲେ । ସେମାନେ ନିଜର ଅହଂକୁ ସ୍ୱର୍ଗଦ୍ୱାରରେ ଦାହ କରି, ଓଡ଼ିଆ କବିତାରେ ମୈତ୍ରୀଭାବକୁ ପୁନରୁତ୍ଥାନ କରିବାର ସଂକଳ୍ପ ନେଇଥିଲେ । କୁମାର ମହାନ୍ତିଙ୍କ ବ୍ୟତୀତ ଏଇ ଆନ୍ଦୋଳନରେ ମଧୁ ମହାନ୍ତି, ଉଦୟ ଦାସ, ଚିତ୍ତରଞ୍ଜନ ମିଶ୍ର, ସାମ୍ବାଦିକ ନାରାୟଣ ପ୍ରସାଦ ସିଂହ ଆଦି କବିମାନେ ସକ୍ରିୟ ଥିଲେ । ପରବର୍ତ୍ତୀ ସମୟରେ ହରିହର ମିଶ୍ର, ଅଧ୍ୟାପକ ବିଶ୍ୱରଞ୍ଜନ ଓ ମନୁ ଦାଶଙ୍କ ପରି କବିମାନେ ଏଥି ଲିଖନ ଧାରାରେ ଯୋଗ ଦେଇଥିଲେ । ୧୯୯୫ ମସିହା ଡିସେମ୍ବର ୧୯ ତାରିଖରେ କୁମାର ମହାନ୍ତିଙ୍କ ପରଲୋକ ଘଟିଥିଲା ଓ ଏଥି ସହିତ ଅନାମ କବିତା ଆନ୍ଦୋଳନର ଯବନିକା ପଡ଼ିଥିଲା । କବିତାର ସ୍ୱରୂପ ଏହି ଧାରାରେ ଲେଖା ଯାଉଥିବା କବିତାର ଆକାର ଛୋଟ ଥିଲା । କବିତାରେ ଛନ୍ଦପାତ ରହୁଥିଲା ଓ ଶୀର୍ଷକ ଆଦୌ ନଥିଲା । ଲୋକଗୀତର ଠାଣି କବିତାରେ ବ୍ୟବହାର କରାଯାଉଥିଲା । ସରକାର ଓ ବ୍ୟବସ୍ଥାର ସମାଲୋଚନା କରିବା କବିତାର ମୁଖ୍ୟ ଉଦ୍ଦେଶ୍ୟ ଥିଲା । ଓଡ଼ିଆ କବିତା କ୍ରମାଗତ ଭାବେ ପାଶ୍ଚାତ୍ୟ ସାହିତ୍ୟ ଶୈଳୀର ଅନୁସରଣରେ ପ୍ରଭାବିତ ହୋଇ କାଳକ୍ରମେ ପାଠକମାନଙ୍କ ପାଇଁ ଦୁର୍ବୋଧ୍ୟ ହୋଇପଡ଼ିଥିଲା । ଏହି ଆନ୍ଦୋଳନର ଫଳସ୍ୱରୂପ ସାଧାରଣ ଲୋକ ବୁଝିପାରିବା ଭଳି ସରଳ ଭାଷା ଓ ଢଙ୍ଗରେ କବିତା ଲେଖା ଆରମ୍ଭ ହୋଇଥିଲା । ୧୯୭୫ ମସିହାରେ କୁମାର ମହାନ୍ତିଙ୍କଦ୍ୱାରା ଏକ କବିତାର ଅଂଶ : କହନା କଥା କହନା କଥା କହିଲେ ଫିଟିବ ଅଡ଼ୁଆ ସୂତା ଫିଟିଲେ ଗୁମର ସବୁ ତ ପିତା ଭାଙ୍ଗିବ ତାଲା ବାନ୍ଧି ନେଇଯିବ ପୁଲିସବାଲାରେ ପୁଲିସବାଲା ।
ନ୍ୟାୟଶାସ୍ତ୍ର ଅନୁସାରେ ସାଧାରଣତଃ ପ୍ରଥମ ପକ୍ଷ, ଅପର ପକ୍ଷ ବିରୁଦ୍ଧରେ କୌଣସି ଅଭିଯୋଗ ନେଇ ଅଦାଲତର ଦ୍ୱାରସ୍ଥ ହୁଅନ୍ତି । ଭାରତର ନ୍ୟାୟୀକ ବ୍ୟବସ୍ଥାରେ ବିଶେଷଭାବେ ଦେୱାନୀ ମକଦ୍ଦମାରେ ଏହି ପ୍ରଥମ ପକ୍ଷକୁ ବାଦୀ କୁହାଯାଏ । ଅଭିଯୋଗର ସାମନା କରୁଥିବା ଦ୍ୱିତୀୟ ପକ୍ଷକୁ ପ୍ରତିବାଦୀ କୁହାଯାଏ । ପ୍ରଥମ ପକ୍ଷର ବିବିଧତା ବିବାଦର ପ୍ରକାର ଭେଦକୁ ନେଇ ପ୍ରଥମ ପକ୍ଷ ବା ବାଦୀ ଏକ ବା ଏକାଧିକ ବ୍ୟକ୍ତିବିଶେଷ ହୋଇପାରନ୍ତି । ବସ୍ତୁତଃ ଦେୱାନୀ ମକଦ୍ଦମାରେ ଯେଉଁମାନେ ନ୍ୟାୟ ମାଧ୍ୟମରେ ନିଜ ନିଜର ଅଧିକାର ଲାଭ କରିବାକୁ ଦାବୀ କରିପାରନ୍ତି, ସେସବୁ ପ୍ରଥମ ପକ୍ଷର ଅନ୍ତର୍ଗତ ହେବେ । କେବଳ ସେତିକି ନୁହେଁ, ପ୍ରଥମ ପକ୍ଷ  (ବାଦୀ) ସର୍ବଦା ବ୍ୟକ୍ତି ବିଶେଷ ନ ହୋଇ କୌଣସି ଅନୁଷ୍ଠାନ ମଧ୍ୟ ହୋଇପାରେ  । ଅନେକ ସମୟରେ ଜନସ୍ୱାର୍ଥ ମାମଲା ଭଳି ବିବାଦରେ ବହୁଜନ ସ୍ୱାର୍ଥ ନିମନ୍ତେ ଯେ କେହି ବ୍ୟକ୍ତି ବିଶେଷ ବାଦୀ ଭାବେ ଏଭଳି ଜନ ସ୍ୱାର୍ଥ ମାମଲା ଦାଖଲ କରିପାରିବେ । ଦେୱାନୀ ମକଦ୍ଦମାଟିଏ ଚାଲିଥିବାବେଳେ ଯଦି ବାଦୀଙ୍କର ମୃତ୍ୟୁ ଦୁଏ, ତେବେ ମୂଳବାଦୀଙ୍କର ଉତ୍ତରାଧିକାରୀ ଉକ୍ତ ମକଦ୍ଦମାରେ ନୂତନ ବାଦୀ ଭାବେ ପକ୍ଷଭୁକ୍ତ ହେବେ । ଆଇନାନୁମୋଦିତ ବିଶେଷ ପରିସ୍ଥିତିରେ ଏକ ଦେୱାନୀ ମକଦ୍ଦମାର ପ୍ରତିବାଦୀ ମଧ୍ୟ ଅଦାଲତଙ୍କ ଅନୁମତି ପୂର୍ବକ ବାଦୀ ଭାବେ ନିଜର ପକ୍ଷ ପରିବର୍ତ୍ତନ କରିପାରିବେ । ଅଦାଲତି ପ୍ରକ୍ରିୟାରେ ବାଦୀକୁ ହିଁ ନିଜର ମାମଲା ଅଦାଲତରେ ପ୍ରମାଣ କରିବାକୁ ହେବ ।
କାଇଲାସହର ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ତ୍ରିପୁରାର ନୋର୍ଥ୍ ତ୍ରିପୁର ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କାଇଲାସହର ସହରର ମୋଟ ଜନସଂଖ୍ୟା ୨୦୨୭୯ ଅଟେ । ସେଥି ମଧ୍ୟରୁ ୫୦.୮୨% ଜଣ ପରୁଷ ହୋଇଥିବା ବେଳେ ୪୯.୧୮% ଜଣ ନାରୀ ଅଟନ୍ତି । କାଇଲାସହରର ସାକ୍ଷରତା ହାର ୮୧.୬୦% ଅଟେ । ଏହା ଜାତୀୟ ହାରଠାରୁ ୧୬.୭୬% ପ୍ରତିଶତ କମ ଅଟେ । ସେଥିରୁ ୪୨.୮୦% ପ୍ରତିଶତ ପୁରୁଷ ଓ ୩୮.୭୯% ନାରୀ ଅଟନ୍ତି । ୯.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ, କୋକବୋରୋକ କାଇଲାସହରର ସରକାରୀ ଭାଷା ଅଟେ ।
ବଡ଼ବିଲ ଓଡ଼ିଶାର କେନ୍ଦୁଝର ଜିଲ୍ଲାର ଏକ ସହର । ଏହା ଏକ ପୌରପାଳିକା । ଏହି ଅଞ୍ଛଳରେ ପ୍ରଚୁର ଲୁହାପଥର ଓ ମାଙ୍ଗାନିଜ ମହଜୁଦ ଅଛି। ଏଠାରୁ ଉଭୟ କେନ୍ଦ୍ର ସରକାର ଓ ରାଜ୍ୟ ସରକାର ବିପୁଳ ପରିମାଣର ରାଜସ୍ୱ ପାଇଥାନ୍ତି। ବଡବିଲରେ ପ୍ରାୟତଃ ସମସ୍ତ ରାଜ୍ୟର ଅଧିବାସୀ ଓ ସମସ୍ତ ଭାଷାଭାଷୀ ଜୀବନ ଜାପନ କରିଥାନ୍ତି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବଡ଼ବିଲ ସହରର ମୋଟ ଜନସଂଖ୍ୟା ୫୨୫୮୬ । ସେଥି ମଧ୍ୟରୁ ୫୨.୫୦% ଜଣ ପରୁଷ ହୋଇଥିବା ବେଳେ ୪୭.୫୦% ଜଣ ନାରୀ ଅଟନ୍ତି । ବଡ଼ବିଲର ସାକ୍ଷରତା ହାର ୫୫.୮୨% । ଏହା ଜାତୀୟ ହାରଠାରୁ ୯.୦୨% ପ୍ରତିଶତ କମ । ସେଥିରୁ ୩୪.୧୩% ପ୍ରତିଶତ ପୁରୁଷ ଓ ୨୧.୬୯% ନାରୀ ଅଟନ୍ତି । ୧୬.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ ବଡ଼ବିଲର ସରକାରୀ ଭାଷା ।
ଅଷ୍ଟଶମ୍ଭୁ ମନ୍ଦିର, ଭୁବନେଶ୍ୱରଠାରେ ଅବସ୍ଥିତ ଆଠଟି ଶିବ ମନ୍ଦିର ସମୂହ । ଅବସ୍ଥିତି ଭୁବନେଶ୍ୱରର ଉତ୍ତରେଶ୍ୱର ଶିବ ମନ୍ଦିର ପ୍ରାଙ୍ଗଣରେ ଆଠଟି ସମତୁଲ ଆକୃତି ବିଶିଷ୍ଟ ମନ୍ଦିର ରହିଛି ଯାହାକୁ ଅଷ୍ଟଶମ୍ଭୁ ମନ୍ଦିର କୁହାଯାଏ । ଏହି ସବୁ ମନ୍ଦିର ଶମ୍ଭୁ ବା ଶିବଙ୍କ ଆରାଧନା ପାଇଁ ଉଦ୍ଧିଷ୍ଟ । ଏହି ଆଠଟି ମନ୍ଦିର ମଧ୍ୟରୁ ପାଞ୍ଚଟି ଏକ ଧାଡିରେ ଥାଏ ଏବଂ ତାକୁ ପଞ୍ଚୁପାଣ୍ଡବ କୁହା ଯାଏ । ଏହି ମନ୍ଦିର ସବୁ ବେସରକାରୀ ମାଲିକାନାରେ ରତ୍ନାକର ଗର୍ବବଟୁ ଓ ତାଙ୍କ ପରିବାରର ରକ୍ଷଣରେ ରହିଛି । ମନ୍ଦିରର ପୂର୍ବ ଦିଗରେ ବିନ୍ଦୁସାଗର ପୁଷ୍କରିଣୀ, ପଶ୍ଚିମରେ ଉତ୍ତରେଶ୍ୱର ଶିବ ମନ୍ଦିର ରହିଛି । ପୂର୍ବ ଦିଗକୁ ସାମ୍ନା କରି ମନ୍ଦିରର ମୁଖ ରହିଛି । ନିର୍ମାଣ ଶୈଳୀରୁ ଏହା ୧୦ମ ଶତାବ୍ଦୀରେ ନିର୍ମିତ ହେଇଥିବାର ଜଣାଯାଏ । ପ୍ରସ୍ତର ନିର୍ମିତ ଏହି ମନ୍ଦିରସବୁ ରେଖ ଶୈଳୀରେ ନିର୍ମିତ । ମନ୍ଦିରରେ ଥିବା ଆଠଟି ଶିବଲିଙ୍ଗ ମୂଲ୍ୟବାନ ପଥରରେ ଗଠିତ ଏବଂ ପ୍ରତ୍ୟେକ ଶିବଲିଙ୍ଗଙ୍କର ଭିନ୍ନ ରଙ୍ଗର । ଆଠଟି ଶିବଲିଙ୍ଗଙ୍କୁ ଶିବଙ୍କର ଆଠଟି ନାମରେ ନାମିତ କରାଯାଇଛି, ଯଥା: ମାର୍କଣ୍ଡେଶ୍ୱର, ଯଜ୍ଞେଶ୍ୱର, ନୀଳକଣ୍ଠେଶ୍ୱର, ବିଲବେଶ୍ୱର, କପାଳମୋଚନ ବଳେଶ୍ୱର ଈଶାନେଶ୍ୱର ଏବଂ ପାତାଳେଶ୍ୱର ।
ବାୟୁ ଓ ତା ମଧ୍ୟରେ ଥିବା ଗ୍ୟାସର   ଅଧିକ ପରିମାଣର ପ୍ରବାହକୁ ପବନ କୁହାଯାଏ । ପୃଥିବୀର ଭୁପୃଷ୍ଠରେ ପବନ ବୋହିବା ଅର୍ଥ ବାୟୁର ଅଧିକ ପରିମାଣର ଚଳନ‌କୁ ବୁଝାଏ । ଅନ୍ତରୀକ୍ଷରେ   ସୋଲାର ପବନ ଅର୍ଥ ଗ୍ୟାସ ବା ସୂର୍ଯ୍ୟରୁ ଆସୁଥିବା ଚାର୍ଜ ହୋଇଥିବା କଣିକା, ପ୍ଲାନେଟାରୀ ପବନ ଅର୍ଥ ଗ୍ରହର ବାୟୁମଣ୍ଡଳରୁ ହାଲୁକା ରାସାୟନିକ ଏଲିମେଣ୍ଟର ଅନ୍ତରୀକ୍ଷକୁ ପ୍ରବାହ । ପବନର ସ୍ପାସିଆଲ ସ୍କେଲ  , ବେଗ, ତାକୁ ସୃଷ୍ଟିକରୁଥିବା ବଳ, ସୃଷ୍ଟିର ସ୍ଥାନ ଓ ପ୍ରଭାବ ଇତ୍ୟାଦିକୁ ନେଇ ପବନର ବର୍ଗୀକରଣ କରାଯାଏ । ସୌର ମଣ୍ଡଳରେ ନେପଚ୍ୟୁନ   ଓ ଶନି   ଗ୍ରହରେ ସର୍ବାଧିକ ଜୋରରେ ପବନ ପ୍ରବାହିତ ହୁଏ । ପବନ ବୋହୁଥିଲେ ତାହାର ଭେଲୋସିଟି ପବନ ବେଗ  (  ), ସେଥିରେ ଥିବା ଗ୍ୟାସମାନଙ୍କର ଘନତ୍ୱ ଓ ପବନର ଶକ୍ତି   ପରିମାଣ ହିସାବକୁ ଆସେ  । ପବନ ମାଧମରେ ମଞ୍ଜି ଓ ଛୋଟ ପକ୍ଷୀମାନେ ହଜାର ହଜାର ମାଇଲ ପର୍ଯ୍ୟନ୍ତ ସ୍ଥାନାନ୍ତର ହୋଇପାଅନ୍ତି । ମେଟେରିଓଲୋଜି   ବିଜ୍ଞାନରେ ପବନ‌କୁ ତାର ବଳ, ପ୍ରବାହର ଦିଗ ଅନୁସାରେ ସୂଚନା ଦିଆଯାଏ । ଇଂରାଜୀରେ ଉଚ୍ଚବେଗ ଓ ସ୍ୱଳ୍ପ ସମୟର ପବନ‌କୁ ଗସ୍ଟ, ବଳଶାଳୀ ଓ ପ୍ରାୟ ଏକ ମିନିଟର ପବନ‌କୁ ସ୍କ୍ୱାଲ   କୁହାଯାଏ । ଅଧିକ ସମୟବ୍ୟାପୀ ଓ ସାଧାରଣ ବଳଥିବା ପବନ‌କୁ ବ୍ରିଜ  , ଗେଲ   ଓ ଅଧିକ ବଳଶାଳୀ ପବନ‌କୁ ସ୍ଟର୍ମ   ଓ ହରିକେନ   ନାମ ଦିଆଯାଏ । ବଡ଼ ପରିମାଣର ବାୟୁମଣ୍ଡଳର ସଞ୍ଚାଳନର ଦୁଇଟି କାରଣ ଥାଏ ଯଥା:- ମେରୁ ଓ ଭୁମଧ୍ୟ ଅଞ୍ଚଳର ତାପ ଅନ୍ତର ଓ ଗ୍ରହର ଘୁର୍ଣ୍ଣନ ଯାହାକୁ କୋରିଓଲିସ ପ୍ରଭାବ   କୁହାଯାଏ । ଭୂମଧ୍ୟ ଅଞ୍ଚଳରେ ଉଚ୍ଚ ଶୃଙ୍ଗ ଓ ଭୂଭାଗ ମଧ୍ୟରେ ତାପ ସଞ୍ଚାଳନ ଯୋଗୁ ମୌସୁମୀ ବାୟୁ ପ୍ରବାହିତ ହୁଏ । ସାଗର କୂଳରେ ସ୍ଥଳ ଓ ଜଳ ଭାଗର ତାପ ପାର୍ଥକ୍ୟ ଯୋଗୁ ସ୍ଥାନୀୟ ପବନ ବୁହେ; ସେହିଭଳି ଅସମାନ ପାହାଡ଼ିଆ ଅଞ୍ଚଳରେ ସ୍ଥାନୀୟ ପବନ ବୁହେ । ଭୂପୃଷ୍ଠର ବାୟୁ ଘର୍ଷଣ ଯୋଗୁ ପବନ ନିମ୍ନ-ଚାପ ସ୍ଥାନ‌କୁ ସଞ୍ଚାଳିତ ହୁଏ । ମାନବ ସଭ୍ୟତାରେ ପୁରଣମାନଙ୍କରେ   ପବନର ବିଷୟରେ ସବିଶେଷ ଅନ୍ୱେଷଣ କରାଯାଇଥିଲା; ଏହା ଇତିହାସର ଘଟଣାବଳୀକୁ ପ୍ରଭାବିତ କରିଥିଲା, ପରିବ‌ହନ ଓ ଯୁଦ୍ଧକୁ ପ୍ରସାରିତ କରିଥିଲା ଓ ଯାନ୍ତ୍ରିକ କାମ, ବିଦ୍ୟୁତ ଶକ୍ତି ଓ ଆମୋଦ ପ୍ରମୋଦକୁ ଶକ୍ତି ଯୋଗେଇବାରେ ସାହାଯ୍ୟ କରୁଥିଲା । ଧରିତ୍ରୀର ସମୁଦ୍ରରେ ପାଲଟଣା ଜାହଜ ଚଲେଇବାରେ ପବନ ଶକ୍ତିକୁ ବ୍ୟବ‌ହୃତ କରାଯାଉଥିଲା । ଅଳ୍ପ ଦୂର ଯିବା ଆସିବା ନିମନ୍ତେ ଗରମ ପବନ ବେଲୁନରେ   ପବନ ପ୍ରୟୋଗ କରାଯାଏ, ଉଡ଼ାଜାହଜ ଉପରକୁ ଉଠିବା ନମନ୍ତେ ଏହାକୁ ବ୍ୟବ‌ହାର କରି ଶକ୍ତି ସଞ୍ଚୟ କରେ । ଶକ୍ତ ପବନ ପ୍ରବାହ ହେଲେ ମାନବ ତିଆରି ଘରଦ୍ୱାର ଓ ବୃକ୍ଷ ଇତ୍ୟାଦି ଭାଙ୍ଗିଯାଏ । ପବନର ଅନେକ ପ୍ରକାରର ପ୍ରକ୍ରିୟରେ ଉର୍ବର ମୃତ୍ତିକା ତିଆରି ହୁଏ ଓ ବିନଷ୍ଟ ବି ହୁଏ । ପବନ ଯୋଗୁ ମରୁଭୂମିର ଧୁଳି ବ‌ହୁତ ଦୂର ପର୍ଯ୍ୟନ୍ତ ଉଡ଼ିଯାଇପାରେ । ଏହା ଯୋଗୁ ମଞ୍ଜି ବିକ୍ଷେପ ସ‌ହଜସାଧ୍ୟ ହୁଏ । ଅଗ୍ନି ମଧ୍ୟ ଦୂରଦୂରାନ୍ତକୁ ବ୍ୟାପିଯାଏ ।
ଅବସ୍ଥିତି ନନ୍ଦପୁର ବ୍ଲକ ଅନ୍ତର୍ଗତ, ପାଡ଼ୁଆଠାରୁ ୨୦ କି.ମି.ଦୂରରେ ଅଣ୍ଡରଗୋଡ଼ା ନିକଟବର୍ତ୍ତୀ ଫାଥଲୁମ ଗ୍ରାମ ପଞ୍ଚାୟତର ଆନ୍ଧ୍ର-ଓଡ଼ିଶା ସୀମାରେ, ମାଛକୁଣ୍ଡ ନଦୀ କୂଳରେ, ସେମିଳିଗୁଡ଼ା-ଆରକୁବୋରା ରାସ୍ତାରେ ରାଜାଗୁମ୍ଫା, ବାଲ୍ମିକୀ ଆଶ୍ରମ ଅବସ୍ଥିତ। କୋରାପୁଟଠାରୁ ଏହାର ଦୂରତା ୮୦ କିଲୋମିଟର। ବିଶେଷତା ବାଲ୍ମିକୀ ଆଶ୍ରମ କାପାଟ ପର୍ବତର ପାଦଦେଶରେ ଅବସ୍ଥିତ। ଆଶ୍ରମଠାରୁ ଉପରକୁ ପ୍ରାୟ ୧ କିଲୋମିଟର ପାହାଡ଼ ଚଢ଼ିଲାପରେ ରାଜାଗୁମ୍ଫା ପଡ଼ିଥାଏ। ଗୁମ୍ଫାଟି ଅନ୍ଧାରିଆ ହୋଇଥିବାରୁ ଗଲାବେଳେ ସାଙ୍ଗରେ ଟର୍ଚ୍ଚ ନେଇ ଯିବା ଦରକାର। ଗୁମ୍ଫାଟି ୧୫୦ ମିଟର ଦୀର୍ଘ ଓ ୨୦ ଫୁଟ ଓସାରିଆ। ଏଠାକୁ ଯିବା ଟିକେ କଷ୍ଟସାଧ୍ୟ ବ୍ୟାପାର। ଆକର୍ଷଣ ଔଷଧୀୟ ଗଛଲତାମାନଙ୍କର ଅନ୍ୱେଷଣ, ଏକାନ୍ତରେ ସମୟ ଅତିବାହିତ କରିବାପାଇଁ ଏହା ଏକ ଉପଯୁକ୍ତ ସ୍ଥାନ। ଯୋଗାଯୋଗ ପାଡ଼ୁଆ ନିକଟସ୍ଥ ହାଟଗୁଡ଼ାଯାଏ ବସ୍ ସେବା କୋରାପୁଟଠାରୁ ରହିଛି। କୋରାପୁଟଠାରୁ ଭଡ଼ାରେ ଗାଡ଼ି ମଧ୍ୟ ମିଳିଥାଏ।
‌ୟାମି ଗୌତମ‌  (ଜନ୍ମ: ୨୮ ନଭେମ୍ବର ୧୯୮୮) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ  । ସେ ହିନ୍ଦୀ ଏବଂ ତେଲୁଗୁ କଥାଚିତ୍ରରେ ଅଭିନୟ କରନ୍ତି । ଏତଦ ବ୍ୟତୀତ ସେ ତାମିଲ, କନ୍ନଡ଼, ମାଲାୟଲମ୍ ଏବଂ ପଞ୍ଜାବୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ଚଳଚ୍ଚିତ୍ରରେ ଅଭିନୟ ବ୍ୟତୀତ ସେ କିଛି ଜିନିଷ ପାଇଁ ମଧ୍ୟ ବିଜ୍ଞାପନରେ କାର୍ଯ୍ୟ କରିଛନ୍ତି । ୨୦୧୨ରେ ଅଭିନେତା ଆୟୁଷମାନ ଖୁରାନାଙ୍କ ପ୍ରଥମ ଚଳଚ୍ଚିତ୍ର ‌ବିକି ଡୋନର‌ରେ ୟାମି ମଧ୍ୟ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ସେ ଆକ୍ସନ ଜାକ୍ସନ, ବଦଲାପୁର, ସନମ୍‌ ରେ, କାବିଲ୍ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ୟାମି ୨୮ ନଭେମ୍ବର ୧୯୮୮ରେ ହିମାଚଳ ପ୍ରଦେଶର ବିଳାସପୁରଠାରେ ଜନ୍ମଗ୍ରହଣ କରିଥିଲେ । ସେ ଜନ୍ମହେବା ପରେ ଚଣ୍ଡିଗଡ଼କୁ ସ୍ଥାନାନ୍ତରିତ ହୋଇଯାଇଥିଲେ । ତାଙ୍କ ବାପା ମୁକେଶ ଗୌତମ ଜଣେ ପଞ୍ଜାବୀ ଚଳଚ୍ଚିତ୍ର ନିର୍ଦ୍ଦେଶକ ଏବଂ ମାଆ ଅଞ୍ଜଳୀ ଗୋତମ । ୟାମିଙ୍କର ଜଣେ ଭଉଣୀ ମଧ୍ୟ ଅଛନ୍ତି, ‌ସୁରିଲୀ ଗୌତମ‌ ଯିଏକି ପଞ୍ଜାବୀ ଚଳଚ୍ଚିତ୍ର ‌ପାୱାର କଟ୍‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ୟାମି ନିୟମିତ ବିଦ୍ୟାଳୟ ଶିକ୍ଷା ପରେ ଆଇନରେ ସ୍ନାତକ ହାସଲ କରିଥିଲେ । ସେ ଭାରତୀୟ ପ୍ରଶାସନିକ ସେବା  ରେ ଯୋଗ ଦେବାକୁ ଚାହୁଁଥିଲେ । ମାତ୍ର ୨୦ ବର୍ଷ ବୟସରେ ସେ ଅଭିନୟକୁ ତାଙ୍କର ପେଶା ଭାବରେ ବାଛିବାକୁ ନିଷ୍ପତ୍ତି ନେଇଥିଲେ । ସେତେବେଳେ ସେ ସ୍ନାତକ ହାସଲ ପାଇଁ ମହାବିଦ୍ୟାଳୟର ପ୍ରଥମ ବର୍ଷର ଛାତ୍ରୀ ଥିଲେ, ମାତ୍ର ଅଭିନୟରେ ଯୋଗ ଦେବା ପାଇଁ ସେ ମହାବିଦ୍ୟାଳୟ ତ୍ୟାଗ କରିଥିଲେ । ପରେ ସେ ମୁମ୍ବାଇର ଏକ ମହାବିଦ୍ୟାଳୟରେ ସ୍ନାତକ ପାଇଁ ଯୋଗ ଦେଇଥିଲେ । ଅଭିନୟ ଜୀବନ ଦୂରଦର୍ଶନ ୟାମି କୋଡ଼ିଏ ବର୍ଷ ବୟସରେ ଚଳଚ୍ଚିତ୍ରରେ ଅଭିନୟ ପାଇଁ ମୁମ୍ବାଇ ଯାଇଥିଲେ । ସେଠାରେ ସେ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ । ଅଭିନେତା ରାଜକୁମାର ଆର୍ଯ୍ୟନଙ୍କ ସ‌ହ ୟାମି ‌ଚାନ୍ଦ କେ ପାର୍ ଚଲୋ‌ ଧାରାବାହିକ ଜରିଆରେ ପ୍ରଥମ କରି ଅଭିନୟ ଆରମ୍ଭ କରିଥିଲେ । ପରେ ସେ କଲର୍ସ ଟିଭିରେ ପ୍ରସାରିତ ଧାରାବାହିକ ‌ୟେ ପ୍ୟାର୍ ନା ହୋଗା କମ୍‌ ଧାରାବାହିକରେ ଅଭିନୟ କରିଥିଲେ । ପରେ ସେ ଦୂରଦର୍ଶନ କାର୍ଯ୍ୟକ୍ରମ ‌ମିଠି ଚୋରୀ ନଂ ୧‌ ଏବଂ ‌କିଚେନ ଚମ୍ପିଆନ-୧‌ ଆଦିରେ ଯୋଗଦାନ କରିଥିଲେ । କଥାଚିତ୍ର ୟାମି ୨୦୦୯ରେ ଏକ କନ୍ନଡ଼ ଚଳଚ୍ଚିତ୍ର ‌ଉଲ୍ଲାସ ଉତ୍ସାହ ଜରିଆରେ‌ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇନଥିଲେ ମଧ୍ୟ ୟାମିଙ୍କ ଅଭିନୟକୁ ସଭିଏଁ ପସନ୍ଦ କରିଥିଲେ । ଏହାପରେ ସେ ୨୦୧୧ରେ ପଞ୍ଜାବୀ ଚଳଚ୍ଚିତ୍ର ‌ଏକ ନୁର୍‌ ଜରିଆରେ ପଞ୍ଜାବୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏବଂ ତେଲୁଗୁ ଚଳଚ୍ଚିତ୍ର ‌ନୁଭିଲ୍ଲା‌ ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୨ ହିନ୍ଦୀ କଥାଚିତ୍ର ‌ବିକି ଡୋନର‌ ଜରିଆରେ ୟାମି ଅଭିନେତା ଆୟୁଷମାନ ଖୁରାନାଙ୍କ ସ‌ହ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହେବା ସ‌ହ ୟାମିଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ୨୦୧୨ରେ ୟାମି ମାଲାୟଲମ୍ କଥାଚିତ୍ର ‌ହିରୋ‌ ଜରିଆରେ ମାଲାୟଲମ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୩ରେ ୟାମି ‌ଗୌରବମ୍‌ କଥାଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟି ଉଭୟ ତେଲୁଗୁ ଏବଂ ତାମିଲ ଭାଷାରେ ମୁକ୍ତିଲାଭ କରିଥିଲା । ୨୦୧୪ରେ ୟାମି ଅଭିନେତା ଅଜୟ ଦେବଗନଙ୍କ ସ‌ହ ହିନ୍ଦୀ କଥାଚିତ୍ର ‌ଆକ୍ସନ ଜାକ୍ସନ‌ ଏବଂ ‌ଟୋଟାଲ ସିୟାପ୍ପା‌ରେ ଅଭିନୟ କରିଥିଲେ । ୨୦୧୫ରେ ସେ ଅଭିନେତା ବରୁଣ ଧବନଙ୍କ ସ‌ହ ‌ବଦ୍‌ଲାପୁର‌ ଚଳଚ୍ଚିତ୍ରରେ ଅଭିନୟ କରିଥିଲେ । ପରେ ପରେ ୨୦୧୬ରେ ୟାମିଙ୍କ ଅଭିନୀତ ହିନ୍ଦୀ ଚଳଚ୍ଚିତ୍ର ‌ସନମ୍ ରେ‌ ଏବଂ ୨୦୧୭ରେ ଅଭିନେତା ହ୍ରିତିକ ରୋଶନଙ୍କ ‌କାବୀଲ୍‌ ବ୍ୟବସାୟିକ ସଫଳ ହେବା ସ‌ହ ୟାମିଙ୍କୁ ପ୍ରସିଦ୍ଧିଲାଭ କରାଇଥିଲା । ୨୦୧୫ରେ ୟାମି ତେଲୁଗୁ ଚଳଚ୍ଚିତ୍ର ‌କୋରିଅର୍ ବୟ୍ କଲ୍ୟାଣ‌ରେ ଅଭିନେତା ନିତୀନଙ୍କ ସ‌ହ ସଫଳ ହୋଇଥିଲା । ୨୦୧୬ରେ ୟାମିଙ୍କ ଅନ୍ୟ ଏକ ହିନ୍ଦୀ କଥାଚିତ୍ର ‌ୟୁନୁନିୟାତ୍‌ ମୁକ୍ତିଲାଭ କରିଥିଲା । ଅକ୍ଟୋବର ୨୦୧୬ରେ ନିର୍ଦ୍ଦେଶକ ରାମ ଗୋପାଳ ବର୍ମାଙ୍କ ‌ସରକାର‌ ଚଳଚ୍ଚିତ୍ରର ୩ୟ ଭାଗ ସରକାର-୩ ପାଇଁ ୟାମିଙ୍କ ସ‌ହ ଚୁକ୍ତି କରିଥିଲେ । ବିଜ୍ଞାପନ ୟାମି ‌ଫେୟାର ଆଣ୍ଡ ଲଭ୍‌ଲି‌, ‌ 'କର୍ଣ୍ଣେଟୋ ଆଇସ୍ ‌କ୍ରିମ୍‌, ‌ସାମସଙ୍ଗ ମୋବାଇଲ‌, ‌ଚେଭ୍ରୋଲେଟ୍‌ ଭଳି ଜିନିଷର ବିଜ୍ଞାପନରେ ଅଭିନୟ କରିଥିଲେ ।
ସୁନନ୍ଦା ଦାସ  (ଜନ୍ମ: ୨ ଫେବୃଆରୀ ୧୯୭୪) ଜଣେ ଓଡ଼ିଆ ରାଜନୀତିଜ୍ଞା  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସୁନନ୍ଦା ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ସୁନନ୍ଦା ଦାସ ୧୯୭୪ ମସିହାର ଫେବୃଆରୀ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବ ଚନ୍ଦ୍ର ଦାସ ଓ ପତିଙ୍କ ନାମ ଦେବେନ୍ଦ୍ର ଦାସ । ରାଜନୈତିକ ଜୀବନ ସୁନନ୍ଦା ଦାସ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରିଛନ୍ତି ।
ମୋତି ପ୍ରକାଶ  (୧୫ ମଇ ୧୯୩୧ - ୪ ଅଗଷ୍ଟ ୨୦୧୫) ସିନ୍ଧି ଭାଷାର ଜଣେ ଭାରତୀୟ ଲେଖକ ଥିଲେ  । ସେ ବିଭାଜନ ପରବର୍ତ୍ତୀ ସିନ୍ଧି ସାହିତ୍ୟର ଜଣେ ଜଣାଶୁଣା କବି ଥିଲେ । ତାଙ୍କର ୪ ଅଗଷ୍ଟ ୨୦୧୫ ମସିହାରେ ଭାରତର ବମ୍ବେରେ ଦେହାନ୍ତ ହୋଇଥିଲା । ପ୍ରାରମ୍ଭ ଜୀବନ ପ୍ରକାଶଙ୍କ ପିତା ସୁଖରାମଦାସ ଜଣେ ପୋଷ୍ଟମାଷ୍ଟର ଥିଲେ । ମୋତି ପ୍ରକାଶ ନିଜର ପ୍ରାଥମିକ ଶିକ୍ଷା ନିଜ ଗ୍ରାମ ଡାରୋ ଏବଂ ପଡୋଶୀ ସହର ଜତିରୁ କରିଥିଲେ । ସେ କଳା, ଶିକ୍ଷା ଏବଂ ସିନ୍ଧିରେ ଡକ୍ଟରେଟରେ ସ୍ନାତକ ଡିଗ୍ରୀ ହାସଲ କରିଥିଲେ । ପିଲାଦିନରୁ ସେ କବିତା ଏବଂ ଶିଶୁ ସାହିତ୍ୟ ପଢିବାକୁ ଭଲ ପାଉଥିଲେ । ସାହିତ୍ୟିକ ବୃତ୍ତି ସେ ଅନ୍ୟାନ୍ୟ ଧାରାବାହିକ, ଯେପରିକି କ୍ଷୁଦ୍ରଗଳ୍ପ, ନାଟକ, ଉପନ୍ୟାସ, ସମାଲୋଚନା ପ୍ରବନ୍ଧ, ସାହିତ୍ୟିକ ରେଖାଚିତ୍ର ଏବଂ ସାମ୍ବାଦିକତା ସ୍ତମ୍ଭ ଇତ୍ୟାଦିରେ ସହଯୋଗ କରିଥିଲେ । ସିନ୍ଧି ପିଲାମାନଙ୍କ ଶିକ୍ଷା ପ୍ରତି ତାଙ୍କର ବହୁ ଆଗ୍ରହ ଥିଲା। ସେ କେ.ଜେ ମୁମ୍ବାଇର ଖିଲନାନୀ ଉଚ୍ଚ ବିଦ୍ୟାଳୟରେ ସେ ପ୍ରିନ୍ସିପାଲ୍ ପଦବୀରେ ପହଞ୍ଚିଗଲେ । ତା ପରେ ସେ ଦୁବାଇକୁ ଯାଇ ଇଣ୍ଡିଆନ ହାଇସ୍କୁଲ, ଦୁବାଇର ପରିଚାଳନା କରିବା ପାଇଁ ସେଠାରୁ ଧର୍ମଯାଜକ ଭାବରେ ଅବସର ନେଇଥିଲେ । ପ୍ରକାଶନ ୧*  'ଆାଉ ତା ଚୋରୟାନୋ ଚୁଙ୍ଗ୍'   (କବିତା-୧୯୫୯) ୨* ଅନ୍ଧେରୋ ଉଜାଲୋ '  (ଆଲୋକ ଏବଂ ଅନ୍ଧକାର),  (ଉପନ୍ୟାସ-୧୯୬୩) ୩*  'ଗୁଲ୍ରାନ୍ ଜା ଗୀତ୍'   (ବଢୁଥିବା ପିଲାମାନଙ୍କ ପାଇଁ ଗୀତ),  (ଶିଶୁ ସାହିତ୍ୟ-୧୯୬୩) ୪*  'ଚିନିଙ୍ଗା ଭିଚ୍ ଛୋଲେ'   (ମୋ କୋଳରେ ଝୁଲ),  (କବିତା-୧୯୮୩) ୫*  'ଦିଥେ ଦେନ୍ ଥିମ୍'   (ତୁମକୁ ଦୀର୍ଘ ଦିନ ଧରି ଦେଖିନି),  (ଚରିତ୍ର ରେଖାଚିତ୍ର-୧୯୮୬) ୬*  'ସେ ସଭ ସାନ୍ଧୁମ୍ ସାହ ସିନ'   (ସମସ୍ତେ ମୋ ହୃଦୟରେ ଲୁଚି ରହିଛନ୍ତି),  (ଭ୍ରମଣ ସାହିତ୍ୟ-୧୯୮୭) ନାଟ୍ୟକାର ଭାବେ ପ୍ରକାଶ  'ସିନ୍ଧୁ କଳା ମନ୍ଦିର' ର ପ୍ରତିଷ୍ଠାତା ସଚିବ ଥିଲେ । ଏଥିସହ, ସେ ୧୯୫୬ରୁ ୧୯୭୭ ପର୍ଯ୍ୟନ୍ତ ସହିତ କାର୍ଯ୍ୟକାଳ ମଧ୍ୟରେ ପାଇଁ ପ୍ରାୟ ୨୫୦ଟି ନାଟକ ଏବଂ ବୈଶିଷ୍ଟ୍ୟ ପ୍ରସ୍ତୁତ କରିଥିଲେ ।
ଚନ୍ଦ୍ର ଶେଖର ପ୍ରଧାନ  (୯ ଅଗଷ୍ଟ ୧୯୩୨ - ୫ ନଭେମ୍ବର ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ ନିର୍ବାଚନରେ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଚନ୍ଦ୍ର ଶେଖର ପ୍ରଧାନ ୧୯୩୨ ମସିହାର ଅଗଷ୍ଟ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚୂଡ଼ାମଣି ପ୍ରଧାନ ଓ ପତ୍ନୀଙ୍କ ନାମ ଇନ୍ଦୁମତି ପ୍ରଧାନ । ରାଜନୈତିକ ଜୀବନ ଚନ୍ଦ୍ର ଶେଖର ପ୍ରଧାନ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଚନ୍ଦ୍ର ଶେଖର ୨୦୧୫ ମସିହାର ନଭେମ୍ବର ୫ ତାରିଖରେ ୮୨ ବର୍ଷ ବୟସରେ ମୃତ୍ୟୁବରଣ କରିଥିଲେ । ୧ ଡିସେମ୍ବର ୨୦୧୫ରେ ତାଙ୍କ ପାଇଁ ବିଧାନ ସଭା ଗୃହରେ ଶୋକ ପାଳନ କରାଯାଇଥିଲା ।
ଠାକୁରଗଡ଼ ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ସହର । ଏହି ସହରଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୬୦ କି.ମି. ଦୂରରେ ଅବସ୍ଥିତ । ଶିକ୍ଷା ଏଠାରେ ଗୋଟିଏ ପ୍ରାଥମିକ ବିଦ୍ୟାଳୟ,ଗୋଟିଏ ଉଚ୍ଚ ବିଦ୍ୟାଳୟ ଓ ଗୋଟିଏ ମହାବିଦ୍ୟାଳ୍ୟ ଅଛି। ସଂସ୍କୃତି ଏହି ସହରରେ ଏକ ବଡ଼ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ନାମଦଫା ଜାତୀୟ ପାର୍କ , ପୂର୍ବ ହିମାଲୟର ଜୈବ ବିବିଧତା ପୂର୍ଣ ଅଞ୍ଚଳର ସର୍ବ ବୃହତ ସୁରକ୍ଷିତ ପାର୍କ । ଏହା ଉତ୍ତର ଭାରତର ଅରୁଣାଚଳ ପ୍ରଦେଶଠାରେ ଅବସ୍ଥିତ । ଏହାକୁ ଏକ ସବୁଠୁ ବଡ଼ ଜୈବ ସମ୍ପଦ ପୂର୍ଣା ଅଞ୍ଚଳ ବୋଲି କୁହାଯାଏ । ଏଠାରେ ବିସ୍ତିର୍ଣ ପ୍ରକୃତିକ ଅରଣ୍ୟ ରହିଛି ଯାହା ମିଜୋରାମ - ମଣିପୁର-କାଚିନ ଜଙ୍ଗଲର ଅଂଶ ବିଶେଷ । ଭୌଗୋଳିକ ସ୍ଥିତି ମିଆଁମାର ସୀମା ନିକଟରେ ଥିବା ଚଙ୍ଗଲାଙ୍ଗ ଜିଲ୍ଲା ର୍ରେ ଏହି ପାର୍କ ଅବସ୍ଥିତ । ଏହି ପାର୍କର ଏରିୟା ୧୯୮୫ ବର୍ଗ କିଲୋମିଟର । ଏହା ମଧ୍ୟରୁ ଭିତର ଘଞ୍ଚ ଅରଣ୍ୟ ଅଞ୍ଚଳ ୧୮୦୮ ବର୍ଗ କିଲୋମିଟର । ଏହି ପାର୍କ ଦଫା ବମ ପର୍ବତମାଳା ଓ ପଟକାଇ ରେଞ୍ଜ ମଝିରେ ଅଛି । ଏହା ସମୁଦ୍ର ପତ୍ତନଠାରୁ ୨୦୦ ମିଟର ଉଛ ଓ ୪୫୭୧ ମିଟରରେ ରହିଛି । ଏହି ସ୍ଥାନରେ ଜଳବାଯୁ ଆର୍ଦ୍ର ରହିବା ସହ ଶୀତ କାଳୀନ ବରଫପାତ ମଧ୍ୟ ହୁଏ । ପାର୍କ ମଧ୍ୟରେ ଘଞ୍ଚ ବାଉଁଶର ଜଙ୍ଗଲ ମଧ୍ୟ ରହିଛି । ପୁଷ୍ପ ଓ ପ୍ରଜାତିର ଫୁଲ ଏହି ଅଞ୍ଚଳରେ ଦେଖା ଯାଏ। ଏହି ପାର୍କରେ ଥିବା ବିଭିନ୍ନ ପ୍ରଜାତି ଏହିପରି , : ଜୀବଜଗତ ସରୀସୃପ ଜାତୀୟ ଜୀବ ବିଭିନ୍ନ ପ୍ରକାର ବୃକ୍ଷଯ ସହିତ ଏହି ଅରଣ୍ୟରେ ବହୁ ପ୍ରକାର ଜୀବ ଜନ୍ତୁ ଓ ସରୀସୃପ ରହନ୍ତି । ଧଲାବାଘ , କଲରାପତରିଆ ବାଘ , ସାଧାରଣ ଚିତ ବାଘ , ଶିଅଳ , ଏସୀୟ ଭାଲୁ , ପାଣ୍ଡା, ଲଳ ରଙ୍ଗର କୋକିଶିଆଳ , ହାତୀ , ବରାହ , ସଂଭର , ଇତ୍ୟାଦି ବହୁ ପ୍ରକାର ଜନ୍ତୁ ଏଠାରେ ବାସ କରନ୍ତି । ପକ୍ଷୀ ଏଠାରେ ବସବାସ କରୁଥିବା ପକ୍ଷୀଜଗତ ଉପରେ ଏକ ସନ୍ଧାର୍ଭ ୧୯୯୦ରେ ପ୍ରକାଶିତ ହେଇଥିଲା । ଏହି ସର୍ଭେ ଅନୁସାରେ ଏଠାରେ ୪୨୫ ପ୍ରକାର ପକ୍ଷୀ ଥିବାର ଜଣାପଡେ । ପ୍ରଜାପତି ଓ ମଥ ଏହି ଅରଣ୍ୟରେ ବହୁ ପ୍ରକାର ପ୍ରଜାପତି ଜାତୀୟ ଜୀବ ଓ ବିଭିନ୍ନ ପ୍ରକାର କୀଟ ଦେଖାଯାନ୍ତି । ସେହି ମଧ୍ୟରୁ କେତେକ ବହୁତ ବିରଳ ପ୍ରକାରର ହେଇଥିବା ଜଣା ପଡେ । ଜନପ୍ରଜାତି ପାର୍କ ମଧ୍ୟରେ କେତେକ ଲିଶୁ ସଂପ୍ରଦାଯର ଅଧିବାସୀଙ୍କ ବସତି ରହିଛି ।ଏହା ବ୍ୟତୀତ ଚମକା , ତଙ୍ଗସା , ଶିଙ୍ଗ୍ଫୋ ଜନଜାତିମାନଙ୍କ ବସତି ରହିଛି ।
ଅନସୂୟା  ଇଂରାଜୀ ଭାଷାରେ ,   : ,      "ପରଶ୍ରୀକାତର ଓ ହିଂସା ମୁକ୍ତ" , ଅନ୍ୟ ନାମ ଅନସୂୟା  ହିନ୍ଦୁ କିମ୍ବଦନ୍ତୀ ଅନୁସାରେ ଋଷି ଅତ୍ରିଙ୍କର ପତ୍ନୀ ଥିଲେ । ରାମାୟଣର ଲେଖା ଅନୁସାରେ ସେ ମଧ୍ୟ ପ୍ରଦେଶରେ ଥିବା ଚିତ୍ରକୂଟ   ଜଙ୍ଗଲର ଦକ୍ଷିଣ ସୀମାରେ ଥିବା ଏକ କୁଟୀରରେ ତାଙ୍କ ସ୍ୱାମୀଙ୍କ ସ‌ହିତ ବାସ କରୁଥିଲେ । ସେ ତପସ୍ୟାରତ ରହୁଥିଲେ ଓ ବ‌ହୁତ ଧାର୍ମିକା ଥିଲେ । ସେଥିଯୋଗୁ ତାଙ୍କର ବ‌ହୁତ ଆଶ୍ଚର୍ଯ୍ୟ ଜନ‌‌କ ଶକ୍ତି ଥିଲେ । ବନବାସ ସମୟରେ ସୀତା ଓ ରାମ ତାଙ୍କୁ ଦେଖିବାକୁ ଯାଇଥିଲେ । ସେତେବେଳେ ଅନସୂୟା ତାଙ୍କର ବ‌ହୁତ ଯତ୍ନ ନେଇଥିଲେ । ସୀତାଙ୍କର ସୌନ୍ଦର୍ଯ୍ୟ ଚିରନ୍ତନ ରହିବା ପାଇଁ ସେ ଏକ ମଲମ ଦେଇଥିଲେ । ଶିବ, ବିଷ୍ଣୁ ଓ ବ୍ରହ୍ମା ତ୍ରିମୁର୍ତ୍ତିଙ୍କର ଦତ୍ତାତ୍ରେୟ   ଅବତାରର ସେ ମାତା ଥିଲେ; ଶିବଙ୍କ ଦୁର୍ବାସା ଅବତାର ଓ ବ୍ରହ୍ମାଙ୍କର ଚନ୍ଦ୍ରାତ୍ରି   ଅବତାରମାନଙ୍କର ସେ ମାତା ଥିଲେ । ଚନ୍ଦ୍ର ଦେବଙ୍କର   ମଧ୍ୟ ସେ ମାତା ଥିଲେ । ଋଷି କର୍ଦ୍ଦମ ଓ ପତ୍ନୀ ଦେବ‌ହୁତିଙ୍କର ସେ କନ୍ୟା ଥିଲେ । କପିଳ   ମୁନି ତାଙ୍କର ଭ୍ରାତା ତ‌ଥା ଶିକ୍ଷକ ଥିଲେ । ସତୀ ଅନସୂୟା ନାମରେ ତାଙ୍କର ଗୁଣ‌ଗାନ କରାଯାଏ । ଶବ୍ଦ ବିନ୍ୟାସ ଅନସୂୟା ଶବ୍ଦର ଦୁଇଟି ଭାଗ ଅଛି; ଅନ ବା ଅନୁ ଓ ଅସୂୟା । ଅସୂୟା ଅର୍ଥ ପରଶ୍ରୀକାତରତା ବା ଈର୍ଷା । ଏହି ଈର୍ଷା ଯାହାର ନାହିଁ ସେ ଅଣ ବା ଅନ ବା ଅନୁ; ଏହା ଏକ ବିଯୁକ୍ତାତ୍ମକ ଶବ୍ଦ । ଅନସୂୟା ଅର୍ଥ ଅସୂୟା ରହିତ ବା ଯାହାର କୌଣସି ଅସୂୟା ନାହିଁ । ଅତ୍ରି ଓ ଅନସୂୟାଙ୍କ କାହାଣୀ ଭାଗବତ ପୁରାଣରେ   ସ୍କନ୍ଧ ୩ରେ ଅତ୍ରି ଓ ଅନୂସୂୟାଙ୍କ କାହାଣୀ ଲେଖାଅଛି । ସ୍ୱୟମ୍ଭୁ ମନୁଙ୍କ କନ୍ୟା ଦେବ‌ହୁତିଙ୍କୁ କର୍ଦ୍ଦମ ମୁନୀ ବିବାହ କରିଥିଲେ । ତାଙ୍କର ଦଶଟି ପିଲାଙ୍କ ମଧ୍ୟରୁ ୯ଟି ଝିଅ ଓ ଏକମାତ୍ର ପୁଅ କପିଳ ମହାଋଷି ଯିଏ ବ୍ରହ୍ମାଙ୍କର ଅବତାର ଥିଲେ । ସେହି ନଅ ଝିଅଙ୍କ ମଧ୍ୟରୁ ଅନସୂୟା ଅନ୍ୟତମ । ପ୍ରତ୍ୟେକ କନ୍ୟା ଜଣେ ଜଣେ ଋଷିଙ୍କୁ ବିବାହ କରିଥଲେ ଓ ଅନସୂୟା ଅତ୍ରି ମହର୍ଷିଙ୍କୁ ବିବାହ କରିଥିଲେ । ଅନସୂୟାଙ୍କର ତ୍ରିମୁର୍ତ୍ତି ପରୀକ୍ଷା ନାରଦ ଋଷିଙ୍କଠାରୁ ତାଙ୍କ ଶ୍ଳୋକ ଓ ଗୀତ ମାଧ୍ୟମରେ ଅନସୂୟାଙ୍କର ପ୍ରଶଂସା ଶୁଣି ଲକ୍ଷ୍ମୀ, ସରସ୍ୱତୀ ଓ ପାର୍ବତୀ ମିଶି ସତୀ ଅନସୂୟାଙ୍କର ସତୀତ୍ୱ ଶିକ୍ଷା କରିବାକୁ ଇଚ୍ଛା କଲେ । ସେମାନେ ତାଙ୍କର ସ୍ୱାମୀମାନଙ୍କୁ ମାନବ ବେଶରେ ଯାଇ ଅନସୂୟାଙ୍କୁ ପରୀକ୍ଷା କରିବାକୁ ଅନୁରୋଧ କଲେ । ଅନସୂୟାଙ୍କ ପାଖକୁ ତ୍ରିମୁର୍ତ୍ତି ଯାଇ ପତ୍ନୀଙ୍କ ନିମନ୍ତେ ଭିକ୍ଷା ମାଗିଲେ । ମାତାଙ୍କର ବାତ୍ସଲ୍ୟ ମମତାର ଚକ୍ଷୁଦ୍ୱୟ ତାଙ୍କ ଉପରେ ପଡ଼ିବା କ୍ଷଣି ତ୍ରିମୁର୍ତ୍ତି ଛୋଟ ପିଲାରେ ପରିବର୍ତ୍ତିତ ହୋଇଗଲେ । ଏ ପାଖରେ ପ୍ରଭୁ ପତ୍ନୀମାନେ ସ୍ୱାମୀଙ୍କ ଫେରିବା ପଥକୁ ଅନେଇ ବସିଥିଲେ ଓ ସେମାନେ ନ ଆସିବାରୁ ଅନସୂୟାଙ୍କର କୁଟୀରକୁ ଯାଇ ତାଙ୍କର ପରିବର୍ତ୍ତିତ ଚେହେରା ଦେଖିଲେ । ଅନସୂୟାଙ୍କୁ ନିଜ ନିଜର ପତିମାନଙ୍କୁ ସ୍ୱରୂପରେ ପରିବର୍ତ୍ତନ କରିବାକୁ ଅନୁରୋଧ କଲେ । ଅନ୍ୟ ଏକ ଲେଖା ଅନୁସାରେ ତିନି ଠାକୁର ଏକ ଦେହ ଓ ତିନି ମୁଣ୍ଡରେ ପରିବର୍ତ୍ତିତ ହୋଇଯାଇଥିଲେ ।
ଗ୍ଲାୟୋବ୍ଲାସ୍ଟୋମା ମଲ୍ଟିଫର୍ମ  (ଜିବିଏମ), ଅନ୍ୟ ନାମ ଗ୍ଲାୟୋବ୍ଲାସ୍ଟୋମା ଓ ଗ୍ରେଡ ୪ ଆସ୍ଟ୍ରୋସାଇଟୋମା, ଏକ ଅତି ସାଧାରଣ ଓ ଅତ୍ୟନ୍ତ ଆକ୍ରମକ କର୍କଟ ଯାହା ମସ୍ତିଷ୍କ ଭିତରେ ସୃଷ୍ଟି ହୁଏ  । ପ୍ରାରମ୍ଭରେ ଏହାର ଚିହ୍ନ ଓ ଲକ୍ଷଣ ଅନିର୍ଦ୍ଦିଷ୍ଟ ଥାଏ । ମୁଣ୍ଡବଥା, ବ୍ୟକ୍ତିତ୍ୱର ପରିବର୍ତ୍ତନ, ଅଇ ଓ ସ୍ଟ୍ରୋକ ଭଳି ଲକ୍ଷଣ ଦେଖାଯାଇପାରେ । ଲକ୍ଷଣ ଗୁଡ଼ିକ ଅଧିକାଂଶ ସମୟରେ ଶୀଘ୍ର ଅତି ଖରାପ ଦିଗକୁ ଗତି କରେ । ଏହା ବଢ଼ିଯାଇ ଅଚେତନ ଅବସ୍ଥାକୁ ଯାଏ । ଅଧିକାଂଶ କେଶ୍‌ରେ କାରଣ ଜଣାଯାଏ ନାହିଁ । ଜେନେଟିକ ଅସୁବିଧା। ନିଉରୋଫାବ୍ରୋମାଟୋସିସ ଲି ଫ୍ରମାନି ସିଣ୍ଡ୍ରୋମ   ରୋଗ ଓ ରାଡିଏସନ ଥେରାପି ଅସାଧାରଣ ଅବସ୍ଥା ଏହି ରୋଗ ଏହି ସଙ୍କଟ ଆଣିପାରେ । ସମୁଦାୟ ମସ୍ତିଷ୍କ ଅର୍ବୁଦ ମଧ୍ୟରୁ ୧୫% କେବଳ ଗ୍ଲାୟୋବ୍ଲାସ୍ଟୋମା । ଏହି ରୋଗ ସାଧାରଣ ମସ୍ତିଷ୍କ କୋଷରୁ ସୃଷ୍ଟି ହୋଇପାରେ ବା ପୂର୍ବରୁ ଥିବା ନିମ୍ନ ଗ୍ରେଡ ଆସ୍ଟ୍ରୋସାଇଟୋମାରୁ ଏହା ହୁଏ । ସ୍ୱାଭାବିକ ଭାବରେ ସିଟିସ୍କାନ, ଏମଆରଆଇ ସ୍କାନ ଓ ବାୟୋପ୍ସି ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗ ପ୍ରତିରୋଧ ନିମନ୍ତେ କୌଣସି ସ୍ପଷ୍ଟ ରାସ୍ତା ନାହିଁ । ଅପରେଶନ ପରେ କେମୋଥେରାପି ଓ ରାଡିଏସନ ଥେରାପି ଦେଇ ଚିକିତ୍ସା କରାଯାଏ । ଟେମୋଜୋଲୋମାଇଡ ଔଷଧ ଅନେକ ସମୟରେ ଦେଇ ଏହାର କେମୋଥେରାପି ଚିକିତ୍ସା କରାଯାଏ । ଲକ୍ଷଣ ଉପସମ ପାଇଁ ଉଚ୍ଚ ଡୋଜର ସ୍ଟିରଏଡ ଦିଆଯାଏ । ସମସ୍ତ କର୍କଟ କୋଷ ବା ଅଧିକାଂଶ କୋଷ ବାହାର କଲେ ଭଲ, ତାହା ସ୍ପଷ୍ଟ ହୋଇନାହିଁ । ସର୍ବାଧିକ ଚିକିତ୍ସା ପରେ ମଧ୍ୟ ରୋଗ ପୁନଶ୍ଚ ହୁଏ । ରୋଗ ନିର୍ଣ୍ଣୟ ପରେ ସାଧାରଣ ଆୟୁଷ ୧୨ରୁ ୧୫ ମାସ, ୩ରୁ ୫ %ରୁ କମ୍ ରୋଗୀ ୫ ବର୍ଷରୁ ଅଧିକ ବଞ୍ଚନ୍ତି । ବିନା ଚିକିତ୍ସାରେ ରୋଗୀ ପ୍ରାୟ ୩ ମାସ ବଞ୍ଚନ୍ତି । ଏକ ବର୍ଷରେ ୧୦୦,୦୦୦ ଲୋକରେ ୩ ଜଣକୁ ଏହି ରୋଗ ହୁଏ । ଏହା ପ୍ରାୟ ୬୪ ବର୍ଷ ବୟସ ବେଳକୁ ଆରମ୍ଭ ହୁଏ, ସାଧାରଣତଃ ପୁରୁଷଙ୍କୁ ଅଧିକ ହୁଏ । ଏହି ରୋଗରେ ଇମ୍ମ୍ୟୁନୋଥେରାପି ଚିକିତ୍ସା ଅନୁଶୀଳନ କରି ଫଳପ୍ରଦ ହେବା ଦେଖାଯାଉଛି ।
ପଲୱାଲ ଏକ ଭାରତୀୟ ପୌରପାଳିକା ଅଟେ । ଏହା ହରିଆଣାର ଅରିଦବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପଲୱାଲ ୨୮.୧୪୩୩ ଉତ୍ତର ଅକ୍ଷାଂଶ ଓ ୭୭.୩୨୭୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଲୱାଲ ସହରର ମୋଟ ଜନସଂଖ୍ୟା ୧୦୦୫୨୮ ଅଟେ । ସେଥି ମଧ୍ୟରୁ ୫୩.୩୦% ଜଣ ପରୁଷ ହୋଇଥିବା ବେଳେ ୪୬.୭୦% ଜଣ ନାରୀ ଅଟନ୍ତି । ପଲୱାଲର ସାକ୍ଷରତା ହାର ୬୫.୨୦% ଅଟେ । ଏହା ଜାତୀୟ ହାରଠାରୁ ୦.୩୬% ପ୍ରତିଶତ କମ ଅଟେ । ସେଥିରୁ ୩୮.୪୮% ପ୍ରତିଶତ ପୁରୁଷ ଓ ୨୬.୭୧% ନାରୀ ଅଟନ୍ତି । ୧୫.୪୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପଲୱାଲର ସରକାରୀ ଭାଷା ଅଟେ ।
ଅଚିହ୍ନା ବାସଭୂମି କଳ୍ପନା କୁମାରୀ ଦେବୀଙ୍କଦ୍ୱାରା ରଚିତ ଏକ ଉପନ୍ୟାସ । ୨୦୧୨ ମସିହା ପାଇଁ ଏହା ସାହିତ୍ୟ ଏକାଡେମି ପୁରସ୍କାର ପାଇଥିଲା । ବିବାଦ ଏହି ପୁସ୍ତକଟି ପୁରସ୍କାର ପାଇବାକୁ ବୋରୋଧକରି କିଛି ଲେଖକ ଉଚ୍ଚ ନ୍ୟାୟଳୟଙ୍କ ଦ୍ୱାରସ୍ଥ ହେବା ପରେ ସାହିତ୍ୟ ଏକାଡେମିର ସଭାପତି ନିଜ ଇସ୍ତଫା ଦେଇଥିଲେ । ଏହା ପରେ ନ୍ୟାୟଳୟ ପୁରସ୍କାର ଉପରେ ବିରତି ଘୋଷଣା କରିଥିଲେ । ପୁସ୍ତକ ସମୀକ୍ଷା ସଂକ୍ଷିପ୍ତ କାହାଣୀ ଉପନ୍ୟାସଟିର ନାୟିକା  "ନଳିନାକ୍ଷୀ" ର ଭାଇ  "ଅତ୍ରିନାରାୟଣ"  ହାଣବଂଶର ଅଷ୍ଟମ ପ୍ରଜନ୍ମର ପୁରୁଷ । ଏହି ବଂଶର ପ୍ରଥମ ପ୍ରଜନ୍ମର ପୁରୁଷ ଖୋର୍ଦ୍ଧା ରାଜାଙ୍କ ଦେୱାନ ଥିଲେ, ତେଣୁ କେହି କେହି ଦେୱାନବଂଶ ବି କହିଥାନ୍ତି । ଦେୱାନଙ୍କୁ କୌଣସି ଏକ ଘଟନା ଯୋଗୁଁ ରାଜଦଣ୍ଡ - ମୁଣ୍ଡକାଟ ଭୋଗିବାକୁ ପଡ଼ିଥିଲା । ରାଜାଜ୍ଞାରେ ଦେୱାନବଂଶର ମୂଳୋତ୍ପାଟନ ପାଇଁ ସୈନ୍ୟମାନେ ବଂଶର ଆବାଳବୃଦ୍ଧବନିତା ସମସ୍ତଙ୍କୁ ଖୋଜିବୁଲି ନିପାତ କଲେ । ହେଲେ ସେ ବଂଶର ବୋହୁଟିଏ ସେତେବେଳକୁ ଗର୍ଭବତୀ ଥିଲା । ଗର୍ଭସ୍ଥ ସନ୍ତାନର ସଂହାର ଧର୍ମଶାସ୍ତ୍ରାନୁଯାୟୀ ପାପକର୍ମ, ଏଣୁ ରାଜଦରବାରରେ ନିଷ୍ପତ୍ତି ନିଆଗଲା ଯେ ପିଲା ଜନ୍ମ ହେବାପରେ ଶେଷ କରିଦିଆଯିବ ମାଆପୁଅଙ୍କୁ । ବନ୍ଦୀଶାଳାରେ ଥାଇ ବୋହୁଟି ବାରମ୍ବାର ଡାକୁଥାଏ -  "ବାପ ଗାଁ ଠାକୁର, ରକ୍ଷା କର"   ଦିନେ ରାତିରେ ଘଟିଲା ଅଭାବିତ କାଣ୍ଡ । ବୋହୁଟି ଦୈବାତ୍ ଅଧନିଦରୁ ଉଠି ଦେଖିଲାବେଳକୁ ବନ୍ଦୀଶାଳାର କବାଟ ଖୋଲା  ସେଇଦିନ ରାତିରେ ହିଁ ସେ ଲୁଚିଛପି ପଳେଇଆସିଲା ବାପଘର ଗାଁ ଝଙ୍କଡ - ଦେବୀ ଶାରଳାଙ୍କ ପୂଜାପୀଠ । ବାପଗାଁ ଠାକୁରାଣୀ ଶାରଳାଙ୍କ ପାଖରେ ବଂଶରକ୍ଷା ପାଇଁ ଅଧିଆ ପଡ଼ିଲା ବୋହୁଟି । କିଛିଦିନ ପରେ ତାର ପୁଅଟିଏ ହେଲା - ଜନ୍ମବେଳୁ ହାତରେ କଟାଚିହ୍ନଟାଏ  ସେ ପୁଅର ବଂଶହିଁ ହେଉଛି ହାଣବଂଶ । ଏହି ବଂଶର ସନ୍ତାନମାନଙ୍କ ହାତରେ ଜନ୍ମରୁ ଦେଖାଯାଏ ଏଇ କଟାଚିହ୍ନ  ଏହାତ ଥିଲା ସେ ବଂଶର ଇତିହାସ, ବର୍ତ୍ତମାନ ଉପନ୍ୟାସର ନାୟିକା  'ନଳିନାକ୍ଷୀ'  ସାମ୍ନା କରୁଛି ନୂଆ ସମୟକୁ । ଆଉ ତାକୁ ହିଁ କେନ୍ଦ୍ର କରି ଗଢିଉଠିଛି ଉପନ୍ୟାସର ମୁଖ୍ୟ ବିଷୟବସ୍ତୁ ।
ପ୍ରୀତି ଗୌତମ ଅଦାନୀ  (ଜନ୍ମ ୨୯ ଅଗଷ୍ଟ ୧୯୬୫) ଜଣେ ଭାରତୀୟ ବ୍ୟବସାୟୀ, ଦନ୍ତ ଚିକିତ୍ସକ, ଚାଣକ୍ୟ ତଥା ଅଦାନୀ ଫାଉଣ୍ଡେସନର ଚେୟାରମ୍ୟାନ ଅଟନ୍ତି  । ୧ ବିଲିୟନ ଆମେରିକୀୟ ଡଲାରରୁ ଅଧିକ ସମ୍ପତ୍ତି ସହିତ ସେ ଭାରତର ସବୁଠାରୁ ଧନୀ ମହିଳାଙ୍କ ମଧ୍ୟରୁ ଜଣେ ଅଟନ୍ତି । ପ୍ରାରମ୍ଭିକ ଜୀବନ ପ୍ରୀତି ଆଦାନୀ ୧୯୬୫ ମସିହାରେ ମୁମ୍ବାଇରେ ଗୁଜରାଟୀ ପରିବାରରେ ଜନ୍ମଗ୍ରହଣ କରିଥିଲେ । ସେ ଅହମ୍ମଦାବାଦ ସରକାରୀ ଡେଣ୍ଟାଲ କଲେଜରୁ ଡେଣ୍ଟାଲ ସର୍ଜରୀରେ ସ୍ନାତକ ଡିଗ୍ରୀ ସମାପ୍ତ କରିଥିଲେ । ବୃତ୍ତି ପ୍ରୀତି ଅଦାନୀ ତାଙ୍କର ପ୍ରଥମ ଦିନରେ ଦନ୍ତ ଚିକିତ୍ସକ ଭାବରେ ବୃତ୍ତି ଆରମ୍ଭ କରିଥିଲେ । ୧୯୯୬ ମସିହାରେ, ସେ ଅଦାନୀ ଫାଉଣ୍ଡେସନର ଚେୟାରମ୍ୟାନ ଭାବରେ ନିଯୁକ୍ତ ହୋଇଥିଲେ । ୨୦୦୧ ମସିହାରେ, ଭୁଜ ଭୂକମ୍ପ ପରେ ସେ ମୁନ୍ଦ୍ରାରେ  "ଅଦାନୀ ଡିଏଭି ସ୍କୁଲ"  ଆରମ୍ଭ କରିଥିଲେ । ପରେ, ବିଦ୍ୟାଳୟର ନାମ  "ଅଦାନୀ ପବ୍ଲିକ ସ୍କୁଲ" ରେ ପରିବର୍ତ୍ତନ କରାଯାଇଥିଲା । ଜୁନ ୨୦୦୯ ମସିହାରେ, ସେ ଏବଂ ତାଙ୍କ ସ୍ୱାମୀ ଭଦ୍ରେଶ୍ୱର  (ମୁନ୍ଦ୍ରା ନିକଟରେ) ଏବଂ ଅହମ୍ମଦାବାଦରେ ଅଦାନୀ ବିଦ୍ୟା ମନ୍ଦିର ପ୍ରତିଷ୍ଠା କରିଥିଲେ  । ଅଦାନୀ ବିଦ୍ୟା ମନ୍ଦିର ଅଳ୍ପ ସୁବିଧା ସୁଯୋଗ ପ୍ରାପ୍ତ ପିଲାମାନଙ୍କୁ ମାଗଣା ଉଚ୍ଚ ମାଧ୍ୟମିକ ଶିକ୍ଷା ପ୍ରଦାନ କରିଥାଏ । ତାଙ୍କ ନେତୃତ୍ୱରେ ୨୦୧୮-୨୦୧୯ ପାଇଁ ଅଦାନୀ ଗ୍ରୁପର ସିଏସ୍ଆର୍ ବଜେଟ ଏକ ବର୍ଷ ମଧ୍ୟରେ ୯୫ କୋଟିରୁ ୧୨୮ କୋଟି ଟଙ୍କାକୁ ବୃଦ୍ଧି ପାଇଛି । ପୁରସ୍କାର ଫେଲୋ ମହିଳା ଚାଣକ୍ୟ ପୁରସ୍କାର  (୨୦୧୦-୨୦୧୧) ଗୁଜରାଟ ଆଇନ ସୋସାଇଟି ବିଶ୍ୱବିଦ୍ୟାଳୟଦ୍ୱାରା ସମ୍ମାନଜନକ ଡକ୍ଟରେଟ୍ ଡିଗ୍ରୀ  । ବ୍ୟକ୍ତିଗତ ଜୀବନ ପ୍ରୀତି ଅଦାନୀ  "ଅଦାନୀ ଗୋଷ୍ଠୀର ଚେୟାରମ୍ୟାନ"  ଗୌତମ ଅଦାନୀଙ୍କୁ ବିବାହ କରିଛନ୍ତି । ସେମାନଙ୍କର ଦୁଇଟି ପୁତ୍ର ଅଛନ୍ତି; କରଣ ଅଦାନୀ ଏବଂ ଜିତ ଅଦାନୀ ।
ଆଇଡେଲାଲିସିବ  (ଇଂରାଜୀ ଭାଷାରେ ), ଜାଇଡେଲିଗ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କ୍ରନିକ ଲିମ୍ଫୋସାଇଟିକ ଲିଉକେମିଆ  , ଫୋଲିକୁଲାର୍ ଲିମ୍ଫୋମା ଏବଂ ଛୋଟ ଲିମ୍ଫୋସାଇଟିକ ଲିମ୍ଫୋମା   ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ କିମ୍ବା ଉପଯୁକ୍ତ ନୁହେଁ ସେତେବେଳେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ସ୍ୱଳ୍ପ ଶ୍ୱେତ ରକ୍ତ କଣିକା, ତରଳ ଝାଡ଼ା, ଯକୃତ ସମସ୍ୟା, ରାସ, ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଏକ ଫସଫୋଇନୋସାଇଟାଇଡ୍ ୩-କାଇନେଜ ଇନହିବିଟର ଯାହା ପିଆଇ୩କେଓକୁ  ( 3 ) ଅବରୋଧ କରିଥାଏ  । ୨୦୧୪ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ ଆଇଡେଲାଲିସିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ଏକ ମାସର ଚିକିତ୍ସା ପାଇଁ ପ୍ରାୟ ୩,୧୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୨,୩୦୦ ଡଲାର ଅଟେ ।
ଗୁଫି ପେଣ୍ଟଲ  (୪ ଅକ୍ଟୋବର ୧୯୪୪ - ୫ ଜୁନ ୨୦୨୩) ଜଣେ ଭାରତୀୟ ଫିଲ୍ମ ଓ ଟିଭି ଅଭିନେତା ଥିଲେ  । ସେ ୧୯୮୦ ଦଶକରୁ ଅନେକ ହିନ୍ଦୀ ଫିଲ୍ମ ଓ ଟିଭି ସିରିୟାଲରେ ଚରିତ୍ର ଅଭିନେତା ଭାବରେ ଅଭିନୟ କରିଥିଲେ । ମହାଭାରତ ଧାରାବାହିକରେ ତାଙ୍କର  'ଶକୁନି '  ଭୂମିକା ପାଇଁ ସେ ଘରେ ଘରେ ପରିଚିତ ହେଇଥିଲେ । ସେ ହାସ୍ୟାଭିନେତା କନବରଜିତ ପେଣ୍ଟାଲଙ୍କ ବଡ଼ ଭାଇ । ସେ ଶିଖ ପରିବାରରେ ଜନ୍ମ ଗ୍ରହଣ କରିଥିଲେ । ପ୍ରଥମରୁ ଇଞ୍ଜିନିଅର ଭାବରେ ନିଜ ଜୀବିକା ନିର୍ବାହ କରୁଥିବା ଗୁଫି ପରେ ଫିଲ୍ମ ଓ ଟିଭି ପ୍ରତିଷ୍ଠାନରୁ ଶିକ୍ଷଣ ନେଇ ତାଙ୍କର ଅଭିନେତା ଜୀବନ ଆରମ୍ଭ କରିଥିଲେ । ୧୯୬୯ରେ ମୁମ୍ବାଇ ଆସି ପ୍ରଥମେ ମଡେଲିଂ ଓ ସହ ନିର୍ଦ୍ଦେଶକ ଭାବେ କାମ କଲା ପରେ ସେ ଫିଲ୍ମ ଓ ଟିଭି ଜଗତରେ ପ୍ରବେଶ କଲେ ଚରିତ୍ର ଅଭିନେତା ଭାବେ । ବି ଆର ଚୋପ୍ରାଙ୍କ ମହାଭାରତ ଧାରାବାହିକରେ  'ଶକୁନି'  ଭୂମିକାରେ ସେ ଅଭିନୟ କରି ବିଖ୍ୟାତ ହେଇଯାଇଥିଲେ ।  'ଶ୍ରୀ ଚୈତନ୍ୟ ମହାପ୍ରଭୁ  " ନାମକ ଫିଲ୍ମରେ ସେ ନିର୍ଦ୍ଦେଶନା ଦେଇଛନ୍ତି । ମୁମ୍ବାଇ ଅଭିନୟ ପ୍ରତିଷ୍ଠାନରେ ସେ ମୁଖ୍ୟ ଅଭିନୟ ପ୍ରଶିକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ । ଅଭିନୟ ଅଭିନୀତ ଚଳଚ୍ଚିତ୍ର ଟିଭି ସିରିୟାଲ ୧୯୮୮-୯୦: ମହାଭାରତ   ଶକୁନୀ ୧୯୯୮-୨୦୦୦: ଆକବାର ବିରବଲ   ମୁଲ୍ଲା ଦୋ ପ୍ୟାଜା ୨୦୦୨ :ଶଃ କୋଇ ହେ   (ଡଃ ଜାର୍କୋସ) ୨୦୧୨-୧୩: ମିଃ କୌସିକ କି ପାଞ୍ଚ ବହୁୟେଁ   ବ୍ରିଜଭୂଷଣ ଭଲ୍ଲା ୨୦୧୩: ମହାରାଣା ପ୍ରତାପ - ହୁମାୟୁନ ମୃତ୍ୟୁ ଗୁଫି ପେଣ୍ଟଲଙ୍କର ୨୦୨୩ ମସିହା ଜୁନ ମାସ ୫ ତାରିଖରେ ମୁମ୍ବାଇର ଏକ ଡାକ୍ତରଖାନାରେ ପରଲୋକ ଘଟିଥିଲା ।
ମୁଖ୍ୟତଃ ରଥଯାତ୍ରା ପୂର୍ବରୁ ଝାଞ୍ଜପିଟା ମଠରେ ଶ୍ରଦ୍ଧାଳୁମାନଙ୍କର ଭିଡ଼ ଲାଗିଥାଏ । ଏହି ମଠକୁ ଆସୁଥିବା ଶ୍ରଦ୍ଧାଳୁମାନେ ମୁଖ୍ୟତଃ ବଙ୍ଗଳା ଭାଷାଭାଷୀ ଲୋକ । ରଥଯାତ୍ରା ପୂର୍ବରୁ ଗୁଣ୍ଡିଚା ମନ୍ଦିରର ସଫେଇ କାର୍ଯ୍ୟ ଏହି ଭକ୍ତମାନଙ୍କ ସ‌ହ ଅନ୍ୟାନ ଭକ୍ତମାନଙ୍କ ସମିଶ୍ରଣରେ ହୋଇଥାଏ । ରଥଯାତ୍ରାର କିଛିଦିନ ପୂର୍ବରୁ ଏହି କାର୍ଯ୍ୟ ହୋଇଥାଏ ବୋଲି ଶ୍ରୀ ଚୈତନ୍ୟ ଚରିତ୍ରରେ ରଚିତ ହୋଇଛି । କୀର୍ତ୍ତନ କରିବା ପାଇଁ ଆସୁଥିବା ଭକ୍ତମାନେ ସେମାନଙ୍କର ଉପକରଣ ସ‌ହ ସେହି ମଠରେ ଅବସ୍ଥନ କରନ୍ତି ଏବଂ ରଥଯାତ୍ରା ସମୟରେ ମହାପ୍ରଭୁ ଜଗନ୍ନାଥଙ୍କ ଆଗରେ ସଂକୀର୍ତ୍ତନ କରନ୍ତି । ମଠର ସ୍ୱେଚ୍ଛସେବୀଙ୍କଦ୍ୱାରା ମହାପ୍ରଭୁଙ୍କର ପାଦପ୍ମର ସେବା କରାଯାଏ । ଏହି ସବୁକିଛି ଛଡ଼ା, ମଠଗୁଡ଼ିକ ମଧ୍ୟ ମହାପ୍ରଭୁଙ୍କ ପାଇଁ ନିତ୍ୟ ଖଟଣି ଭୋଗ ଯୋଗାଇଦେବାର ପରମ୍ପରା ରହିଛି ।
ମନୋଜ ଦାସଙ୍କ କଥା ଓ କାହାଣୀ ମନୋଜ ଦାସଙ୍କ ରଚିତ ଏକ ଗପ ସଙ୍କଳନ । କଥାକାର ମନୋଜ ଦାସଙ୍କୁ ଏଥି ପାଇଁ ୧୯୭୨ରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ କରାଯାଇଥିଲା । ପୁସ୍ତକଟି ଅନ୍ୟ ଭାରତୀୟ ଭାଷା ଏବଂ ଇଂରାଜୀକୁ ମଧ୍ୟ ଅନୁବାଦିତ ହୋଇଛି ।
ଅସ୍ତରଙ୍ଗ ଓଡ଼ିଶାର ପୁରୀ ଜିଲ୍ଲାରେ ଥିବା ଏକ ଗାଆଁ ଓ ଏକ ପ୍ରମୁଖ ବାଣିଜ୍ୟିକ କେନ୍ଦ୍ର । ଏହା ଦେବୀ ନଦୀ କୂଳରେ ଅବସ୍ଥିତ । ବଙ୍ଗୋପସାଗର ଓ ଦେବୀ ନଦୀର ମିଳନସ୍ଥଳୀରେ ଥିବା ଏହି ସ୍ଥାନରେ ଏକ ମାଛଧରା ବନ୍ଦର ରହିଛି । ଭୌଗଳିକ ଅବସ୍ଥାନ ଏହାର ଅକ୍ଷାଂଶ ୧୯  ୫୮  ୫୬.୫୮  ଉତ୍ତର ଓ ଦ୍ରାଘିମା ୮୬  ୧୬  ୨.୯୩  ପୂର୍ବ । ଏହା ପୁରୀଠାରୁ ୫୦.୯୫ କି.ମି. ଦୂରରେ ଓ ରାଜଧାନୀ ଭୁବନେଶ୍ୱରଠାରୁ ୫୯ କି.ମି. ଦୂରରେ ଅବସ୍ଥିତ । ଏହାର ନିକଟବର୍ତ୍ତୀ ସ୍ଥାନ ପ୍ରସିଦ୍ଧ ଶକ୍ତି ପୀଠ କାକଟପୁର ଅଟେ । ପୁରୀ ଜିଲ୍ଲାରେ ଅବସ୍ଥିତ ଏହି ସ୍ଥାନ ସଡ଼କ ପଥଦ୍ୱାରା ଭୁବନେଶ୍ୱର, କଟକ, ପୁରୀ ଆଦି ସହର ସହ ଯୁକ୍ତ । ପର୍ଯ୍ୟଟନ ବଙ୍ଗୋପସାଗର ନିକଟରେ ଥିବା ଅସ୍ତରଙ୍ଗ ପାଖରେ ଅନେକ ରମଣୀୟ ସ୍ଥାନ ରହିଛି । ଏଠାରେ ଥିବା ଜାହାନିଆ ପୀର ପୀଠ ବିଶେଷ ପ୍ରସିଦ୍ଧ । ଏକ ବଣଭୋଜି ସ୍ଥାନ ଭାବେ ସ୍ଥାନୀୟ ଅଞ୍ଚଳରେ ଏହା ଲୋକପ୍ରିୟ ଅଟେ । ରାଜନୀତି କାକଟପୁର ନିର୍ବାଚନ ମଣ୍ଡଳୀର ରାଜନୀତିରେ ଅସ୍ତରଙ୍ଗର ଦବଦବା ବହୁ ସମୟରୁ ରହିଆସିଛି ,ଏହି ବ୍ଲକ ଅନ୍ତର୍ଗତ ଶିଶୁଅ ପଂଚାୟତର ବନ୍ତୀଳ ଗ୍ରାମରୁ ପ୍ରଥମ ବିଧାୟକ ଭରତ ଦାସ କାକଟପୁର ପାଇଁ ସିପିଆଇ ଦଳରୁ ପ୍ରତିନିଧିତ୍ୱ କରିଥିଲେ ତତ୍ପରେ ଜନତା ଦଳ ତଥା ଏବେର ବିଜୁ ଜନତା ଦଳର ସୁରେନ୍ଦ୍ର ନାଥ ନାୟକ ରାଜ୍ୟ ରାଜନୀତିରେ ବେଶ ସୁନାମ ଅର୍ଜନ କରିଛନ୍ତି ୬ ଥର ବିଧାୟକ ବିଭିର୍ଣ୍ଣ ସମୟରେ ମନ୍ତ୍ରୀ ଥିବା ଶ୍ରୀ ନାୟକଙ୍କ ମୁଖ୍ୟ ପ୍ରତିଦ୍ୱନ୍ଦୀ ପାଟଳଦା ପଂଚାୟତର ଶ୍ରୀଯୁକ୍ତ ବୈକୁଣ୍ଠ ନାଥ ସ୍ୱାଇଁ ମଧ୍ୟ ୨ ଥର କାକଟପୁର ନିର୍ବାଚନ ମଣ୍ଡଳୀ ପାଇଁ ପ୍ରତିନିଧିତ୍ୱ କରିଛନ୍ତି ,ଆଜିର ସମ ସାମୟିକ ରାଜନୀତି ବିଶେଷ କରି ପୁରୀ ଜିଲ୍ଲାର ରାଜନୀତିରେ ଅସ୍ତରଙ୍ଗର ଯୋଗଦାନ ବିଶେଷ ମହତ୍ୱ ରଖେ ।
ନାଗାବଳୀ ଏକ୍ସପ୍ରେସ ଭାରତୀୟ ରେଳବାଇର ପୂର୍ବ ତଟ ଡିଭିଜନ ତରଫରୁ ଚାଲୁଥିବା ଏକ ଏକ୍ସପ୍ରେସ ଟ୍ରେନ । ଏହା ସମ୍ବଲପୁରରୁ ନାନ୍ଦେଦ ଯାଏ ସପ୍ତାହକୁ ଦୁଇଥର ଯାତ୍ରା କରିଥାଏ । ଏହି ଟ୍ରେନ ପ୍ରଥମେ 23 ମାର୍ଚ 2003 ରେ ସମ୍ବଲପୁରରୁ ନିଜାମାବାଦ ଯାଏ ପ୍ରଚଳିତ ହେଲା । ପରେ ଏହାକୁ ହଜୁର ସାହେବ ନାନ୍ଦେଦ . ଯାଏ ପରିବର୍ଧିତ ହେଲା । 2013ରୁ ଏହା ସପ୍ତାହକୁ 3 ଥର ଯିବା ଆସିବା କରେ । ନାଗାବଳୀ ନଦୀର ନାମାନୁସାରେ ଏହାକୁ ନାଗାବଳୀ ଏକ୍ସପ୍ରେସ କୁହାଯାଇଥାଏ । ଏହି ଟ୍ରେନ ଓଡ଼ିଶା , ଆନ୍ଧ୍ରା ପ୍ରଦେଶ , ତେଲେଙ୍ଗନା ଓ ମହାରାଷ୍ଟ୍ର ରାଜ୍ୟ ଦେଇ ପ୍ରଚାଳନ କରିଥାଏ । ଏହାର ଯାତ୍ରାପଥରେ 19ଟି ରହଣି ଥାଏ । ସମ୍ବଲପୁରରୁ ଏହା ପ୍ରତି ରବିବାର , ସୋମବାର ଓ ଶୁକ୍ରବାରରେ ସକଳ 8 ତ 30 ମିନିଟରେ ଛାଡି ପରଦିନ ସକାଳେ ଗନ୍ତବ୍ୟ ସ୍ଥଳରେ ପହଞ୍ଚେ ।
ଜୟନ୍ତ କୁମାର ଷଡ଼ଙ୍ଗୀ  (ଜନ୍ମ: ୧୪ ନଭେମ୍ବର ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜୟନ୍ତ କୁମାର ଷଡ଼ଙ୍ଗୀ ୧୯୬୪ ମସିହାର ନଭେମ୍ବର ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମ ଶଙ୍କର ଷଡ଼ଙ୍ଗୀ ଓ ପତ୍ନୀଙ୍କ ନାମ ଅରୁନ୍ଧତୀ ମିଶ୍ର । ରାଜନୈତିକ ଜୀବନ ଜୟନ୍ତ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ପୁରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୪,୭୦୯ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ସୁନିଲ କୁମାର ମହାନ୍ତିଙ୍କ ଠାରୁ ୫,୧୭୮ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ସାଥୀରେ, ୨୦୦୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୈଳବାଳା ଲେଙ୍କା ଓ ହର ପଟ୍ଟନାୟକ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅନୁଭବ ମହାନ୍ତି, ମଧୁମିତା ବସୁ, ଶ୍ରୀତମ ଦାସ, ଅନିତା ଦାସ, ହର ପଟ୍ଟନାୟକ, ଦିପକ ପରିଡ଼ା, ସୋମା ଭୌମିକ, ଦେବୁ ବୋଷ, ରୁନୁ ପରିଜା, ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, କାନ୍ତା ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ମଧୁମିତା ବସୁ ଶ୍ରୀତମ ଦାସ ଅନିତା ଦାସ ହର ପଟ୍ଟନାୟକ ଦୀପକ ପରିଡ଼ା ସୋମା ଭୌମିକ ଦେବୁ ବୋଷ ରୁନୁ ପରିଜା ପ୍ରଦ୍ୟୁମ୍ନ ଲେଙ୍କା ପିଣ୍ଟୁ ନନ୍ଦ କାନ୍ତ ସିଂ ଗୀତ ଓ ସଙ୍ଗୀତ ମନ୍ମଥ ମିଶ୍ର ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏବଂ ଗୀତ ରଚନା କରିଥିଲେ ।
ଡେସୋକ୍ସିମେଟାସୋନ, ଅନେକ ନାମରେ ବିକ୍ରି ହେଉଥିବା ଏକ ଔଷଧ ଯାହାଚର୍ମରୋଗ ଏବଂ ସୋରିୟାସିସ୍ ସମେତ ବିଭିନ୍ନ ବିଭିନ୍ନ ଚର୍ମ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମରେ ପ୍ରତିଦିନ ଦୁଇଥର ପ୍ରୟୋଗ କରାଯାଏ । ଆପେକ୍ଷିକ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱଳନ, ଅଧିକ କେଶ ବୃଦ୍ଧି, ଚର୍ମ ଭାଙ୍ଗିବା, ବ୍ରଣ, ସଂକ୍ରମଣ, ଚର୍ମ ଆଟ୍ରୋଫି ଏବଂ ଷ୍ଟ୍ରିଆ   ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୁସିଙ୍ଗ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ପ୍ରକ୍ର କର୍ଟିକୋଷ୍ଟିରଏଡ । ୧୯୭୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡେସୋକ୍ସିମେଟାସୋନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ୬୦ ଗ୍ରାମ ବିଶିଷ୍ଟ ଏକ ଟ୍ୟୁବର ମୂଲ୍ୟ ପ୍ରାୟ ୩୫ ଡଲାର୍ ଥିଲା ।
ଭଗବାନ କହଁର  (ଜନ୍ମ: ୧୮ ଜୁଲାଇ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଦୁଇଥର କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ଓ କଣ୍ଟାମାଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଭଗବାନ କହଁର ୧୯୬୪ ମସିହାର ଜୁଲାଇ ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାନନ୍ଦ କହଁର । ତାଙ୍କ ବାପା ଜଣେ ରାଜନେତା ଥିଲେ । ରାଜନୈତିକ ଜୀବନ ଭଗବାନ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଡିସସେମିନେଟେଡ ଇଣ୍ଟ୍ରାଭାସ୍କୁଲାର କୋଆଗୁଲେସନ ବା ଡିଆଇସି  (ଇଂରାଜୀ ଭାଷାରେ / ) ରୋଗରେ ସାରା ଶରୀରର ରକ୍ତ ଜମାଟ ତିଆରି ହୋଇ ମାଇକ୍ରୋ ରକ୍ତନଳୀଙ୍କୁ   ଅବରୋଧ କରିଦିଏ  । ଛାତି ଯନ୍ତ୍ରଣା  , ଅଣନିଶ୍ୱାସୀ  , ଗୋଡ଼ ଯନ୍ତ୍ରଣା, ବାକ୍ ସମସ୍ୟା, ବିଭିନ୍ନ ଅଙ୍ଗ ଚାଳନାରେ ଅସୁବିଧା ହୋଇପାରେ । ଅତ୍ୟଧିକ କ୍ଲଟିଙ୍ଗ ଫ୍ୟାକ୍ଟର   ବ୍ୟବ‌ହୃତ ହେବା ଫଳରେ ପରିମାଣ କମିଯାଏ ଓ ତା 'ପରେ ଅଧିକ ଜମାଟ ନହୋଇପାରି ରକ୍ତସ୍ରାବ ହୁଏ । ଏହି ରକ୍ତସ୍ରାବ ଯୋଗୁ ପରିସ୍ରାରେ ରକ୍ତ  , ଝାଡ଼ାରେ ରକ୍ତ   ଓ ଚର୍ମରେ ରକ୍ତ ପଡ଼େ । ଫଳରେ ଅଙ୍ଗପ୍ରତ୍ୟଙ୍ଗ ଫେଲ   ମାରି କାମ କରିପାରନ୍ତିନି । ସାଧାରଣତଃ ସେପ୍ସିସ, ଅପରେଶନ  , ବଡ଼ ଆଘାତ  , କର୍କଟ ରୋଗ,   କାରଣମାନଙ୍କ ଯୋଗୁ ଏହି ରୋଗ ହୁଏ । ଏହା ବ୍ୟତୀତ ସାପକାମୁଡ଼ା, ତୁଷାରକ୍ଷତ, ଦଗ୍ଧ କାରଣ ଯୋଗୁ ଅଳ୍ପ କେତେକ ଲୋକଙ୍କର ହୁଏ । ଏହାର ଦୁଇ ପ୍ରକାର ଉପସ୍ଥାପନା ହୁଏ ଯଥା:- ଆକ୍ୟୁଟ ବା ଦୃତ ଆରମ୍ଭ ଓ କ୍ରନିକ ବା ଧୀର ଆରମ୍ଭ । ରକ୍ତ ପରୀକ୍ଷା   କରି ରୋଗ ନିର୍ଣ୍ଣୟ କରିହୁଏ । ରକ୍ତରେ ଥ୍ରମ୍ବୋସାଇଟୋପେନିଆ  , ଅଳ୍ପ ଫିବ୍ରିନୋଜେନ  , ଅଧିକ ଅଇଏନଆର  , ବା ଅଧିକ ଡି-ଡାଇମର  ଥାଇପାରେ । ଅନ୍ତର୍ନିହିତ କାରଣ ଅନୁସାରେ ଚିକିତ୍ସା କରାଯାଏ । ଔଷଧ ମଧ୍ୟରେ ପ୍ଲାଟେଲେଟ ଟ୍ରାନ୍ସଫ୍ୟୁଜନ  , କ୍ରାୟୋପ୍ରେସିପିଟେଟ  , ଫ୍ରେସ ଫ୍ରୋଜନ ପ୍ଲାଜମା   ଦିଆଯାଏ । କ୍ରନିକ କେଶ୍‌ରେ ହେପାରିନ ଉପକାରରେ ଆସେ । ଡାକ୍ତରଖାନାରେ ଆଡମିଶନ ହୋଇଥିବା ରୋଗୀଙ୍କ ମଧ୍ୟରୁ ୧% ରୋଗୀଙ୍କର ଏହି ରୋଗ ହୁଏ । ସେପ୍ସିସ ରୋଗଙ୍କ କ୍ଷେତ୍ରରେ ୨୦%ରୁ ୫୦% ରୋଗୀଙ୍କର ଏହି ରୋଗ ହୁଏ । ମୃତ୍ୟୁ ସଙ୍କଟ ମଧ୍ୟ ୨୦-୫୦% ରହେ ।
ଡାରବେପୋଏଟିନ ଆଲଫା, ଅନ୍ୟମାନଙ୍କ ମଧ୍ୟରେ ଏକ ବେପାରଣ୍ଡ ନାମ ଆରାନେସପ, ନାମରେ ହେଉଛି ଏକ ଔଷଧ ଯାହା କ୍ରନିକ୍ ବୃକ୍‌କ ବିଫଳତା କିମ୍ବା କେମୋଥେରାପି କାରଣରୁ ସ୍ୱଳ୍ପ ଲାଲ ରକ୍ତ କଣିକା ହେଉଥିଲେ ତାହାର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ୧୧୦ଗ୍ରା/ଲିରୁ ଅଧିକ ହେମୋଗ୍ଲୋବିନ ହାସଲ କରିବାକୁ ଏହା ସୁପାରିଶ କରାଯାଏ ନାହିଁ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ଆଲର୍ଜି ପ୍ରତିକ୍ରିୟା ଏବଂ ଫୁଲା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା ଏବଂ କର୍କଟ ରୋଗ ଖରାପ ଦିଗକୁ ଗତି କରିପାରେ । ଏହା ଏରିଥ୍ରୋପୋଏଟିନ ଭଳି କାମ କରେ ଯାହା ଅସ୍ଥି ମଜ୍ଜାରୁ ଲାଲ ରକ୍ତ କଣିକା ଉତ୍ପାଦନ କରେ । ଏହା ରେକମ୍ବିନାଣ୍ଟ ଡିଏନଏ ଟେକ୍ନୋଲୋଜିଦ୍ୱାରା ପ୍ରସ୍ତୁତ ହୁଏ । ୨୦୦୧ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଡାରବେପୋଏଟିନ ଆଲଫା ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ସପ୍ତାହକୁ ୪୦ ମାଇକ୍ରୋଗ୍ରାମ ମାତ୍ରା ହିସାବରେ ୪ ସପ୍ତାହ ଖର୍ଚ୍ଚ କଲେ ଏହାର ମୂଲ୍ୟ ପ୍ରାୟ ୨୩୫ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।
ସୋଡ଼ିଅମ ସ୍ଟିବୋଗ୍ଲୁକୋନେଟ  (ଇଂରାଜୀ ଭାଷାରେ , ବିକ୍ରୟ ନାମ ) ଏକ ଔଷଧ ଯାହା ଲିସମାନିଆସିସ ରୋଗରେ ଦିଆଯାଏ  । ପ୍ରତ୍ୟେକ ପ୍ରକାରର ଲିସମାନିଆସିସ ରୋଗରେ ଦିଆଯାଏ ଯଥା:- ଚର୍ମ, ଭିସେରାଲ ଓ ମ୍ୟୁକୋସାଲ ଲିସମାନିଆସିସ । ଔଷଧ ପ୍ରତିରୋଧକାରୀ ଗୁଣ ଯୋଗୁ ଏହା ସ‌ହିତ ଅନ୍ୟ କେତେକ ଔଷଧ ଯେପରି ମିଲଟେଫୋସିନ  , ପାରାମାଇସିନ   ଓ ଲାଇପୋସୋମାଲ ଆମ୍ଫୋଟେରିସିନ ବି   ଦିଆଯାଏ । ଏହି ଔଷଧ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଅଇ, ମାଂସପେଶୀ ଯନ୍ତ୍ରଣା, ମୁଣ୍ଡବଥା ଓ ଥକ୍କାଣ ଅନୁଭବ ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଅନିୟମିତ ହୃତ୍‌ସ୍ପନ୍ଦନ ବା ଅଗ୍ନାଶୟ ପ୍ରଦାହ ହୋଇପାରେ । ଗର୍ଭାବସ୍ଥାରେ ଏହା ନିରାପଦ ନୁହେଁ । ସ୍ତନ୍ୟପାନ ସମୟରେ ଏହା ସମସ୍ୟା କରୁଥିବା ବିଶ୍ୱାସ କରାଯାଏନାହିଁ । ସୋଡ଼ିଅମ ସ୍ଟିବୋଗ୍ଲୁକୋନେଟ ଏକ ପେଣ୍ଟାଭାଲେଣ୍ଟ ଆଣ୍ଟିମୋନିଆଲ   ଶ୍ରେଣୀର ଔଷଧ । ସୋଡ଼ିଅମ ସ୍ଟିବୋଗ୍ଲୁକୋନେଟ ସନ ୧୯୩୭ରେ ଅନୁଶୀଳନ କରାଯିବା ପରେ ସନ ୧୯୪୦ରୁ ଡାକ୍ତରୀ ବ୍ୟବ‌ହାରରେ ଲାଗିଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହାର ଭାଏଲ ପିଛା ମୂଲ୍ୟ ୯.୫୫ ଆମେରିକୀୟ ଡଲାର । ଗୋଟିଏ ସମ୍ପୁର୍ଣ୍ଣ କୋର୍ଷର ଚିକିତ୍ସା ନିମନ୍ତେ ୧୨ରୁ ୫୬ ଆମେରିକୀୟ ଡଲାର ଖର୍ଚ୍ଚ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲରେ   ମିଳେ ।
ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ ଭାରତର ଏକ କେନ୍ଦ୍ରଶାସିତ ଅଞ୍ଚଳ ଅଟେ । ଏହା ଅଧୀନରେ ୮୩୬ଟି ଦ୍ୱୀପ ରହିଛି, ଯାହାର ୩୮ ଦ୍ୱୀପରେ ଜନବସତି ସ୍ଥାପନ ହୋଇଛି । ଏହି ଦ୍ୱୀପପୁଞ୍ଜ ଆଣ୍ଡାମାନ ସାଗର ଓ ବଙ୍ଗୋପସାଗରର ମିଳନ ସ୍ଥଳରେ ଅବସ୍ଥିତ । ଏହି ରାଜ୍ଯକ୍ଷେତ୍ରଟି ଇଣ୍ଡୋନେସିଆର ଆକେଃଠାରୁ ପ୍ରାୟ ୧୫୦ କି.ମି. ଦୂରରେ ଅବସ୍ଥିତ । ଏହା ଶ୍ୟାମଦେଶ ଓ ବ୍ରହ୍ମଦେଶଠାରୁ ଆଣ୍ଡାମାନ ସାଗର ଦ୍ୱାରା ପୃଥକ୍ ହୋଇଛି । ଏଥିରେ ଦୁଇଟି ଦ୍ୱୀପଗୋଷ୍ଠୀ ରହିଛି;  (ଆଂଶିକ) ଆଣ୍ଡାମାନ ଦ୍ୱୀପପୁଞ୍ଜ ଓ ନିକୋବର ଦ୍ୱୀପପୁଞ୍ଜ, ଯାହା ପରସ୍ପରଠାରୁ ୧୫୦ କି.ମି. ଚଉଡାର ଦଶ ଡିଗ୍ରୀ ପ୍ରଣାଳୀଦ୍ୱାରା ପୃଥକ୍ ହୋଇଛନ୍ତି  ଏହି ପ୍ରଣାଳୀଟି ୧୦ ଉ. ଅକ୍ଷାଂଶରେ ରହିଛି ଏବଂ ଏହାର ଉତ୍ତରକୁ ଆଣ୍ଡାମାନ ଦ୍ୱୀପପୁଞ୍ଜ ଓ ଦକ୍ଷିଣକୁ ନିକୋବର ଦ୍ୱୀପପୁଞ୍ଜ ରହିଛି  । ଏହାର ପୂର୍ବରେ ଆଣ୍ଡାମାନ ସାଗର ଓ ପଶ୍ଚିମରେ ବଙ୍ଗୋପସାଗର ଅବସ୍ଥିତ । ଏହାର ରାଜଧାନୀ ଓ ବୃହତ୍ତମ ସହର ହେଉଛି ପୋର୍ଟ ବ୍ଲେୟାର । ଏହି ଦ୍ୱୀପପୁଞ୍ଜର ସର୍ବମୋଟ କ୍ଷେତ୍ରଫଳ ହେଉଛି, ପ୍ରାୟ ୮୨୪୯ ବର୍ଗ କି.ମି. । ଦ୍ୱୀପପୁଞ୍ଜକୁ ତିନୋଟି ଜିଲ୍ଲାରେ ବଣ୍ଟନ କରାଯାଇଛି: ନିକୋବର ଜିଲ୍ଲା, ଦକ୍ଷିଣ ଆଣ୍ଡାମାନ ଜିଲ୍ଲା ଏବଂ ଉତ୍ତର ଓ ମଧ୍ଯ ଆଣ୍ଡାମାନ ଜିଲ୍ଲା । ଭାରତୀୟ ସୈନ୍ଯବାହିନୀର ଏକମାତ୍ର ତ୍ରିସୈବିକ ଭୌଗଳିକ ଶାଖା, ଆଣ୍ଡାମାନ ଓ ନିକୋବର କମାଣ୍ଡ ଏଠାରେ ରଖାଯାଇଛି । ଇତିହାସ ଆଦିମ ଅଧିବାସୀ ପ୍ରାରମ୍ଭିକ ପୁରାତତ୍ନ ବିଭାଗର ଅନୁସନ୍ଧାନରୁ ଯାହା ଜଣାପଡେ ଏଠାରେ ୨୨୦୦ ବର୍ଷ ପୁର୍ବରୁ ଲୋକମାନେ ରହୁଛନ୍ତି ।
ଜୟ ମା ' ମଙ୍ଗଳା, ୧୯୮୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହ କଥାଚିତ୍ରଟିର ପ୍ରଯୋଜନା କରିଥିଲେ ଜଟାଧାରୀ ମିଶ୍ର । ରବିନ୍ଦ୍ର ଦାସ ଏହି କଥାଚିତ୍ରଟିର କାହାନୀ ରଚନା କରିଥିଲେ । ଅକ୍ଷୟ ମହାନ୍ତି  (କାଶ୍ୟପ) ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ  । ସାମୁଏଲ ସାହୁ, ମହାଶ୍ୱେତା ରାୟ, ଦୀପା ସାହୁ, ଚକ୍ରପାଣି, ବାବୁ ସିଂହ, ରୋଜାରମଣୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସାମୁଏଲ ସାହୁ ମହାଶ୍ୱେତା ରାୟ ଦୀପା ସାହୁ ଚକ୍ରପାଣି ବାବୁ ସିଂହ ରୋଜା ରମଣୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ନାରାୟଣ ପ୍ରସାଦ ସିଂହ, ସରୋଦ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଭୂବନେଶ୍ୱରୀ ମିଶ୍ର, ବାଣୀ ଜୟରାମ, ଚକ୍ରପାଣି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଝାଲାୱର ଜିଲ୍ଲା   :             ଭାରତୀୟ ରାଜ୍ୟ ରାଜ୍ୟ ରାଜସ୍ଥାନର ଏକ ଜିଲ୍ଲା । ଏହା କୋଟା ଜିଲ୍ଲା , ବରଣ ଜିଲ୍ଲା ତଥା ମଧ୍ୟ ପ୍ରଦେଶର ଗୁନା ଜିଲ୍ଲା , ରାଜଗଡ ଜିଲ୍ଲା ଓ ସହଜପୂର ଜିଲ୍ଲାଦ୍ୱାରା ପରିବେଷ୍ଟିତ ।ଝାଲାୱର ଏକ ଏଇତିହାସିକ ସହର ଓ ଜିଲ୍ଲାର ମୁଖ୍ୟ ଦପ୍ତର ଏଠାରେ ଅବସ୍ଥିତ । ବ୍ୟୁପତ୍ତି ଜିଲ୍ଲାର ନାମକରଣ ଏହି ଅଞ୍ଚଳରେ ରହୁଥିବା ଝଲାସ ପ୍ରଜାତିର ରାଜପୁତ ବଂଶଜଙ୍କ ଅନୁସାରେ ହୋଇଛି । ଇତିହାସ ପ୍ଯର୍ବତନ ଝାଲାବର ରାଜ୍ୟ ହିସାବରେ ସ୍ୱାଧୀନତା ପୂର୍ବରୁ ଥିବା ଅଞ୍ଚଳକୁ ନେଇ ଏହି ଜିଲ୍ଲା ହୋଇଛି । 1838ରେ ବ୍ରିଟିଶ ମାନଙ୍କଦ୍ୱାରା ଏହି ରାଜ୍ୟ କୋଟା ରାଜ୍ୟରୁ ଅଲଗା ହେଇ ଗଠିତ ହେଇ ତତ୍କାଳୀନ ରାଜାଙ୍କୁ ପ୍ରଦାନ କରା ଯାଇଥିଲା । ଭୌଗୋଳିକ ସ୍ଥିତି ମାଳବ ମାଳଭୂମି ଅଞ୍ଚଳର ହାଦୋତି ଖଣ୍ଡରେ ଏହି ଜିଲ୍ଲା ଅବସ୍ଥିତ । ଏହି ରାଜ୍ୟର କେନ୍ଦ୍ରାଞ୍ଚଳ ଫେଇ କାଲୀ ସିନ୍ଧ ନଦୀ ପ୍ରବାହିତ । ଆର୍ଥିକ ପରିସ୍ଥିତି 2006 ମସିହାରେ ଏହାକୁ କେନ୍ଦ୍ର ସରକାର ଦେଶର 250ଟି ଆର୍ଥିକ ଭାବେ ପଛୁଆ ଜିଲ୍ଲା ମଧ୍ୟରେ ଅନ୍ତର୍ଭୁକ୍ତ କରିଥିଲେ । ଏହା ଉନ୍ନୟନ ପାଇଁ ପଛୁଆ ଅଞ୍ଚଳ ଉନ୍ନୟନ ଫଣ୍ଡରୁ ସହାୟତା ପାଇଥାଏ ।  . - : ,. ଜନସଂଖ୍ୟା 2011 ଜନଗଣନା ଅନୁସାରେ ଝାଲବାର ଜିଲ୍ଲାର ଜନସଂଖ୍ୟା 1,411,327 ଥିଲା ଯାହା ସ୍ୱିଜର୍ଲାଣ୍ଡ ଦେଶର ଜନସଂଖ୍ୟା ବା ଆମେରିକୀୟ ରାଜ୍ୟ ହାୱାଇ ସହ ସମତୂଲ୍ୟ । ଏହି ରାଜ୍ୟ ଭାରତର 349 ତମ ସ୍ଥାନରେ ରହିଥିବା ବେଳେ ବର୍ଗ କିଲୋମିଟର ପ୍ରତି ଜନସଂଖ୍ୟା 227 । 2001ରୁ 2011 ମଧ୍ୟରେ ଜନବୃଦ୍ଧି ହାର 10.57 ଥିଲା । ସାକ୍ଷ୍ୟରତା ହାର 62.13% ଓ ମହିଳା ପୁରୁଷ ଅନୁପାତ 945: 1000 ରହିଥିଲା । ଏହି ଜିଲ୍ଲା ଅନେକ ସଂଖ୍ୟାରେ ଗୁଜଯର , ଭିଲ ,ମିନା ପରି ଜନଜାତିର ଲୋକ ବସବାସ କରନ୍ତି ।
ରେଙ୍ଗାଲପାଲି, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୩ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ମିଲ୍‌ରିନୋନ, ଏକ ବେପାର ନାମ ପ୍ରିମାକୋର, ଏକ ଔଷଧ ଯାହା ହୃଦ୍‌ପାତର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟ କୌଣଷି ଔଷଧ କାମ ନ କଲେ ଏହା ସ୍ୱଳ୍ପ ମିଆଦି ଭାବରେ ବ୍ୟବହୃତ ହୋଇପାରେ । ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ବୃଦ୍ଦିସାଧାରଣ ପାର୍ଶ୍ୱ ପ୍ରତିକ୍ରିୟାରେ ଭେଣ୍ଟ୍ରିକୁଲାର ଆରିଥମିଆ, ନିମ୍ନ ରକ୍ତଚାପ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ରରେ କମ୍ ପୋଟାସିୟମ ସ୍ତର ହୋଇପାରେ ଏବଂ ଦୀର୍ଘକାଳ ବ୍ୟବହାର କଲେ ମୃତ୍ୟୁ ହୋଇପାରେ । ଏହା ଏକ ଫସଫୋଡାଇଇଷ୍ଟେରେଜ ୩ ଇନହିବିଟର ଯାହା ହୃତ୍‌ପିଣ୍ଡର ସଙ୍କୋଚନ‌କୁ ବୃଦ୍ଧି କରି କାର୍ଯ୍ୟକ୍ଷମ ହୁଏ ଏବଂ ରକ୍ତନଳୀମାନଙ୍କର ପ୍ରତିରୋଧକୁ ହ୍ରାସ କରିଥାଏ । ୧୯୮୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ମିଲ୍‌ରିନୋନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୦ ମିଗ୍ରା ଔଷଧର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୨୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୫ଡଲାର ଅଟେ ।
ରୋନ, କର୍ଣ୍ଣାଟକ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ଗଦଗ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରୋନ, କର୍ଣ୍ଣାଟକ ୧୫.୬୯୯୩ ଉତ୍ତର ଅକ୍ଷାଂଶ ଓ ୭୫.୭୩୪୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରୋନ, କର୍ଣ୍ଣାଟକ ସହରର ମୋଟ ଜନସଂଖ୍ୟା ୨୧୬୭୧ ଅଟେ । ସେଥି ମଧ୍ୟରୁ ୪୯.୮୨% ଜଣ ପରୁଷ ହୋଇଥିବା ବେଳେ ୫୦.୧୮% ଜଣ ନାରୀ ଅଟନ୍ତି । ରୋନ, କର୍ଣ୍ଣାଟକର ସାକ୍ଷରତା ହାର ୫୯.୫୫% ଅଟେ । ଏହା ଜାତୀୟ ହାରଠାରୁ ୫.୨୯% ପ୍ରତିଶତ କମ ଅଟେ । ସେଥିରୁ ୩୫.୧୩% ପ୍ରତିଶତ ପୁରୁଷ ଓ ୨୪.୪୨% ନାରୀ ଅଟନ୍ତି । ୧୪.୨୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ରୋନ, କର୍ଣ୍ଣାଟକର ସରକାରୀ ଭାଷା ଅଟେ ।
ଓଡ଼ିଆ: ଓଡ଼ିଶା ସାହିତ୍ୟ ଏକାଡେମି ଏକ ସ୍ୱୟଂଶାସିତ ସାହିତ୍ୟିକ ଅନୁଷ୍ଠାନ । ଏହା ଓଡ଼ିଶା ସରକାର ୧୯୫୭ ମସିହାରେ ଗଠନ କରିଥିଲେ। । ଏହାର ଲକ୍ଷ୍ୟ ଓଡ଼ିଆ ଭାଷା ଓ ସାହିତ୍ୟର ପ୍ରୋତ୍ସାହନ , ସାହିତ୍ୟ ସମ୍ବନ୍ଧୀୟ କ୍ରିୟାକଳାପଦ୍ୱାରା ଓଡ଼ିଶାର ସାଂସ୍କୃତିକ ଐକ୍ୟ ସୁଦୃଢ କରିବା । ୧୯୭୦ ମସିହା ଜୁଲାଇ ୨୫ ତାରିଖରେ ସାହିତ୍ୟ ଏକାଡେମୀର ସମ୍ବିଧାନ ପ୍ରଣୟନ କରାଯାଇଥିଲା ଓ ଏହାକୁ ସ୍ୱୟଂଶାସିତ ସଂଗଠନର ମର୍ଯ୍ୟଦା ଦିଆ ଯାଇଥିଲା । ଓଡ଼ିଶା ସାହିତ୍ୟ ଏକାଡେମୀର ଲକ୍ଷ୍ୟ ଓ ଉଦ୍ଦେଶ୍ୟ ଏହି ସଂସ୍ଥାପନ ନିମ୍ନଲିଖିତ କାର୍ଯ୍ୟକଳାପ ଉଦ୍ଦେଶ୍ୟରେ ଗଠିତ ହୋଇଥିଲା । ପୁରସ୍କାର ଅତିବଡୀ ଜଗନ୍ନାଥ ଦାସ ପୁରସ୍କାର ସାହିତ୍ୟ ଏକାଡେମୀ ପୁରସ୍କାର ଯୁବ ପ୍ରତିଭା ସମ୍ମାନ ସାହିତ୍ୟ ଏକାଡେମୀ ସମ୍ବର୍ଦ୍ଧନା ପ୍ରକାଶନ ଓଡ଼ିଆ ଲେଖା ଏବଂ ପୁସ୍ତକ ସଂକୁଳିତ, ସମ୍ପାଦିତ ଏବଂ ପ୍ରକାଶିତ କରିବା ଏକାଡେମୀର ଅନ୍ୟତମ କାର୍ଯ୍ୟ ।
ଛୁଞ୍ଚି ଛାତିରନ୍ଧ୍ର  (  ) ହେଉଛି ଏକ କାର୍ଯ୍ୟ ପ୍ରଣାଳୀ ଯାହା ସନ୍ଦେହ ଜନ‌କ ଟେନସନ ନିମୋଥୋରାକ୍ସ ରୋଗରେ ବ୍ୟବ‌ହାର କରାଯାଏ  । ଏହି ପ୍ରଣାଳୀ କରିବା ପରେ ଏକ ଛାତି ନଳୀ ସେଠାରେ ରଖିଦିଆଯାଏ । ଛୁଞ୍ଚି ଅପେକ୍ଷା ଅଙ୍ଗୁଳି ବ୍ୟବ‌ହାର ପସନ୍ଦ କରାଯାଏ । ସାଧାରଣତଃ ଦ୍ୱିତୀୟ ଓ ତୃତୀୟ ପଞ୍ଜରା ମଧ୍ୟସ୍ଥ ସ୍ଥାନରେ ମଝି କ୍ଲାଭିକ୍କ ଗାର ସିଧାରେ  (ଇଣ୍ଟରକୋଷ୍ଟାଲ୍ ସ୍ପେସ୍ ମିଡ୍ କ୍ଲାଭିକୁଲାର୍ ଲାଇନ୍) କିମ୍ବା ଚତୁର୍ଥ ପଞ୍ଚମ ମଧ୍ୟସ୍ଥ ସ୍ଥାନରେ ମଝି କ୍ଲାଭିକ୍କ ଗାର ସିଧାରେ ଏକ ଛିଦ୍ର କରାଯାଏ  । ଯଦି ପର୍ଯ୍ୟାପ୍ତ ସମୟ ଉପସ୍ଥିତ ଥାଏ, କ୍ଲୋରୋହେଇକ୍ସେଡିନ ଓ ସ୍ଥାନୀୟ ନିଶ୍ଚେତକ ଇଞ୍ଜେକସନ ଦିଆଯାଇ ଏହି ସ୍ଥାନ ସଫା କରାଯାଇ ଛୁଞ୍ଚି ଫୋଡ଼ାଯାଏ । ଏକ ୧୨, ୧୪ କିମ୍ବା ୧୬ ଗେଜର କଣା ଛୁଞ୍ଚି ଏବଂ କାଥେଟର ବ୍ୟବ‌ହାର କରାଯାଏ । ଥରେ ଛାତିରୁ ବାୟୁ ବାହାରକୁ ଆସିବା ପରେ ଛୁଞ୍ଚିକୁ ବାହାର କରିଦିଆଯାଏ ଓ କ୍ୟାଥେଟର ଛାତିରେ ସେଠାରେ ଛାଡ଼ିଦିଆଯାଏ । ସଫଳ ସ୍ଥାନିତ ହେବା ପରେ ଛାତିରୁ ବାୟୁ ଦ୍ରୁତ ଗତିରେ ବାହାରକୁ ଆସେ ଏବଂ ଗୁରୁତ୍ୱପୂର୍ଣ୍ଣ କମ ଲକ୍ଷଣ ଦେଖାଯାଏ । ଉନ୍ନତି ଯାଞ୍ଚ କରିବା ପାଇଁ ଏକ ଛାତି ରଞ୍ଜନ-ରଶ୍ମୀ କରାଯାଏ । ଜଟିଳତା ମଧ୍ୟରେ ରକ୍ତସ୍ରାବ, ସଂକ୍ରମଣ ଏବଂ ହୃତ୍‌ପିଣ୍ଡ, ଫୁସଫୁସ କିମ୍ବା ମଧ୍ୟଚ୍ଛଦାରେ ଆଘାତ ହୋଇପାରେ । ଯଦି ପୂର୍ବରୁ ନିମୋଥୋରାକ୍ସ ନଥିଲେ ମଧ୍ୟ ଏକ ନୂତନ ନିମୋଥୋରାକ୍ସ ବିକାଶ ହୋଇପାରେ ।
ଡମ୍ବରୁ ଶିଶା  (ଜନ୍ମ: ୨୮ ମାର୍ଚ୍ଚ ୧୯୮୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ପ୍ରଥମ ବଣ୍ଡା ବ୍ୟକ୍ତି ଯିଏକି ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଡମ୍ବରୁ ଶିଶା ୧୯୮୦ ମସିହାର ମାର୍ଚ୍ଚ ୨୮ ତାରିଖରେ ମାଲକାନାଗିରି ଜିଲ୍ଲାର ଖୁରିଗୁଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ଡମ୍ବରୁ ଶିଶା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଚିତ୍ରକୋଣ୍ଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୪୬,୩୯୧ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସ ପାର୍ଥୀ ଡମ୍ବରୁ ଶିଶାଙ୍କ ଠାରୁ ୯,୧୫୯ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଦଶହରା ଓଡ଼ିଶାରେ ପାଳିତ ଏକ ଗଣପର୍ବ । ଓଡ଼ିଶା ଭଳି ବିଭିନ୍ନ ଭାରତୀୟ ରାଜ୍ୟରେ ଏହା ଦଶେରା, ନବରାତ୍ରି, ଦୁର୍ଗା ପୂଜା ନାମରେ ସମାନ ସମୟରେ ପାଳିତ । ଏହା ଆୟୁଧ ପୂଜା ବା ଅସ୍ତ୍ରପୂଜା ନାମରେ ଓଡ଼ିଶାରେ ଆଗରୁ ପାଳିତ ହେଉଥିଲା ଯାହା ପରେ ବଙ୍ଗରୁ ଆରମ୍ଭ ମାଟି ମୂର୍ତ୍ତି ନିର୍ମାଣ କରି ଦୁର୍ଗା ପୂଜା ଅଥବା ଉତ୍ତର ଭାରତରେ ପାଳିତ  "ନବରାତ୍ରି"  ସହିତ ପାଳିତ ହୋଇଆସୁଛି । ଦଶହରା ଅବସରରେ ଖଣ୍ଡା, ଢାଲ, ଲଙ୍ଗଳ ଲୁହା, କରଣୀ ଆଦି ବିଭିନ୍ନ ପାରମ୍ପାରିକ ଯନ୍ତ୍ର ଓ ଉପକରଣ ଆଦି ଏହି ଦିନ ପୂଜା କରାଯାଇଥାଏ । ଓଡ଼ିଶା ଏକ କୃଷିପ୍ରଧାନ ରାଜ୍ୟ ହୋଇଥିବାରୁ କୃଷିଭିତ୍ତିକ ଉପକରଣ ହଳ-ଲଙ୍ଗଳ, ଐତିହାସିକ ଯୁଦ୍ଧରେ ଅରି ପରାହତ ନିମନ୍ତେ ବ୍ୟବହାର ହୋଇଥିବାରୁ ଖଣ୍ଡା, ଢାଲ ଆଦି ଉପକରଣ ତଥା ନଥିକରଣରେ ମୁଖ୍ୟ ଭୂମିକା ନିଭାଇଥିବାରୁ କରଣୀ ଆଦି ଉପକରଣକୁ ଏହି ଦିନ ପୂଜା କରାଯାଇଥାଏ । ଏହା ଓଡ଼ିଶାର ବିଭିନ୍ନ ଜାତିର ଲୋକଙ୍କ କୌଳିକ ପେଷାର ଉପକରଣମାନଙ୍କ ପ୍ରତି ଅଙ୍ଗୀକାରବଦ୍ଧତାକୁ ଦର୍ଶାଇବା ନିମନ୍ତେ ପାଳିତ ହୋଇଥାଏ ।